Бундан салкам чорак аср муқаддам, яъни 1997 йилнинг 31 мартида Ўзбекистон Республикаси Президентининг "Халқ бадиий ҳунармандчи¬лигини ва амалий санъатини ривожлантиришни давлат йўли билан қўллаб-қув¬ватлаш чора-тадбирлари тўғрисида"ги фармони қабул қилинган эди. Ўз навбатида ушбу фармон миллий амалий санъатимизнинг бундан кейинги тараққиёти йўлида улкан аҳамиятга молик бўлди. Айни шу ҳуқуқий ҳужжат шарофати билан юртимиз ҳунар¬мандлари даромад солиғидан, ўз маҳсулотларининг хорижга экспорти бўйича барча божхона тўловларидан озод этилди. Шунингдек, уларга ўз ижодий ишларига эркин нарх белгилаш ҳуқуқи берилди.\nМазкур фармон қабул қилингандан кўп фурсат ўтмай, вилоятимизда республика "Ҳунарманд" уюшмасининг ҳудудий бўлими ташкил этилди. Унинг энг биринчи вазифаси, устувор йўналиши эса воҳадаги барча қўли гул усталарни ўз атрофида бирлаштириш эди. Шу йўсин "уста-шогирд" мактаблари фаолия¬ти йўлга қўйилди. Улар қаторида "Совға" зардўзлик, "Ғиждувон кулолчилик", "Шофиркон каштачилик", "Вобкент ҳунармандчилик", "Бухоро кандакорлиги" марказларини тилга олиш мумкин. Бугунги кунда вилоятда бундай мактаблар сони 55 тага етган. Уларда 1500 нафардан зиёд ёшлар амалий санъат сирларини ўрганяпти.\nАйни пайтда вилоят бўйича 1200 киши уюшмага аъзо. Эътиборлиси, уларнинг ярмидан кўпи хотин-қизлардир. Ўз навбатида бухоролик ҳунармандлар доимий равишда мамлакат ва халқаро миқёсдаги турли кўргазма ва кўрик-танловларда фаол қатнашишяпти. "Ташаббус", "Ёш ижодкорлар", "Уста-шогирд", "Қўли гул ўзбек аёли", "Ўзбекистон халқ амалий санъати — дунё нигоҳида", "Ёш кулол", "Ипак ва зираворлар", "Атлас байрами фестивали", "Ёш тадбиркор — юртга мададкор", "Менинг бизнес ғоям" кабилар шулар сирасидандир.\nБундан ташқари, сўнгги йилларда Бухоро ҳунармандлари чет элларда ўтадиган фестивалларда, санъат ҳафталикларида ҳам муносиб иштирок этишмоқда. Ўз шахсий кўргазмаларини ташкил қилиб, хорижлик мутахассису санъат шинавандаларининг олқишига сазовор бўлишяпти. Шу тариқа вакилларимиз ҳозирга қадар 100 дан ортиқ давлатда бўлиб, миллий маданиятимиз, санъатимизни чет элликларга таништириш, тарғиб этишдек шарафли ишга ўз ҳиссаларини қўшишмоқда.\nУмуман, Бухоро ҳунармандчилиги довруғини ёяётганлар орасида уста кулол Алишер Нарзуллаев, заргар Алишер Ҳайдаров, зардўз Маҳфуза Салимова, шунингдек, Кубаро Бобоева, Зуҳро Облобердиева, ¬Шавкат Ғуломов, Муқаддас Жумаева, Николай Анисимов ва бошқаларни алоҳида таъкидлаш жоиз. Вилоятдошларимиздан беш нафари БМТ ҳамда ЮНЕСКОнинг "Халқаро миқёсдаги уста", ўттиз беш нафари эса сифат сертификатларига эгалиги ҳам эътиборга лойиқ. Шунинг¬дек, ўндан ортиқ устамиз "Сифат учун Олтин юлдуз" халқаро сертификатига муносиб кўрилган.\nЎз навбатида бухоролик ҳунармандларнинг ижодий изланишлари, жонбозлиги, ёш авлодни миллий анъаналарга муҳаббат ва садоқат руҳида тарбиялаш билан боғлиқ шарафли меҳнати давлатимизнинг доимий эътиборида турибди. Вилоятдошимиз, моҳир зардўз Муяссар Темированинг диёримиз аёллари ичида биринчи бўлиб "Ўзбекистон Қаҳрамони" унвонига лойиқ топилгани ҳам фикримизни тасдиқлайди. Бухоро кулолчилик мактаби равнақига салмоқли улуш қўшаётган А. Нарзуллаев эса "Ўзбекистон халқ устаси", Ўзбекистон Бадиий академияси академиги фахрий унвонлари соҳибидир. Бундан таш¬қари, темирчи уста Шокир Камолов, кандакор Раҳмат Фатуллоевлар "Дўстлик", наққош, мусаввир Ориф Қодиров "Фидокорона хизматлари учун" орденлари билан тақдирланган.\nМустақил давлатимизнинг Биринчи Президенти Ислом Каримов ҳам республикамиз ҳунармандлари ҳақида бежизга қуйидагиларни таъкидламаган эди:\n"Бетакрор нақшлар, нафис ва сержило рангтасвирларга боқиб, халқ¬ларимиз заковати, ижодкорлик салоҳия¬ти қайтадан уйғонаётганига амин бўлдим. Сизнинг моҳир қўлларингиз билан дунёга келган санъат дурдоналарига боқиб, биз – буюк халқ фарзандлари, буюк миллат ворислари эканлигимизга яна бир карра ишонч ҳосил қилдим.\nЗамонлар ўтаверади, аммо халқ тафаккури бўлган мўъжизалар абадий қолади".\nТаъкидлаш жоизки, бухоролик ҳунармандлар фаолиятида айни шу фикрларнинг амалий ифодасини кўриш мумкин.\nДарвоқе, яқинда республика "Ҳунарманд" уюшмаси ташкил топганининг 20 йиллиги муносабати билан давра суҳбати бўлиб ўтди. Уюшманинг вилоят бўлими томонидан ташкил этилган мазкур тадбирда халқ усталари, таниқли ҳунар¬манд¬лар қатнашиб, истиқболдаги режаларни белгилаб олдилар.\nБахшулло ЖУМАЕВ, республика "Ҳунарманд" ¬уюшмасининг вилоят бўлими бадиий кенгаши раиси.


Хитойлик режиссёр “ортиқча” болалар учун пул тўлайди - Darakchi\nДУНЁ 03.12.2013, 11:13\nЧжан Имоунинг сўзларига кўра, унинг рафиқаси билан учта фарзанди бор – иккита ўғил ва бир\nқиз, дея хабар беради “BBC News”. Режиссёр “Битта оила – битта фарзанд” сиёсатини бузганлиги учун мамлакат ҳукуматидан узр сўради ва жорий этилган жаримани тўлашга ваъда берди.\nШунингдек, Имоу унда етти ёки саккизта фарзанд борлиги ҳақидаги маълумотларни чоп этган ОАВ билан судлашишини ҳам билдиради. Матбуотда ёзилишича, гўёки унинг тўртта турли\n2013 йил май ойида Хитой ҳукумати Чжан Имоуни фарзандлар сонини чеклаш тўғрисидаги қонунни бузганликда гумон қилиб, текшириш ишларини бошлаган эди. Ўшанда етти нафар бола учун жарима миқдори, унинг даромадидан келиб чиққан ҳолда, қарийб 160 миллион юанни (тахминан 26 миллион доллар) ташкил этиши мумкинлиги маълум қилинганди.\nҚайд этиб ўтамиз, Чжан Имоу Ғарбда таниқли бўлган хитойлик кинорежиссёрлардан бири ҳисобланади. У “Учар ханжарлар уйи”, “Уйга йўл”, “Қаҳрамон” ва бошқа фильмларни суратга олган. Унинг картиналари Берлин ва Венеция кинофестивалларининг мукофотига сазовор\nбўлган, шунингдек, бир неча бор “Оскар” мукофотига ҳам даъвогарлик қилган.\nШу ўринда, Хитойда аҳоли ўсишининг олдини олиш мақсадида 1970-йиллар охирида жорий этилган “битта оила – битта фарзанд” сиёсати ҳамон амалда эканини қайд этиш жоиз. Ҳозир ушбу чеклов фуқароларнинг 63% га тааллуқлидир. Қолганлар эса турли имтиёзлардан фойдаланмоқда. Яқинда мамлакат ҳукумати ота-онасидан кимдир оилада ёлғиз фарзанд бўлган эр-хотинларга иккита фарзандли бўлишга рухсат берилиши ҳақида эълон қилди.\nОлимлар: ЖССТ коронавируснинг ҳаводан тарқалишига етарлича эътибор бермаяпти


Қўлланма: сайлов участкасини аниқлаш ва уни ўзгартириш – Газета.uz\nҚўлланма: сайлов участкасини аниқлаш ва уни ўзгартириш\n24 октябрь куни президент сайловларида қайси сайлов участкасида овоз беришингиз мумкинлигини биласизми? Сизга бириктирилган сайлов участкасини ўзгартириш мумкинми? «Газета.uz» фуқаролар учун сайлов участкасини аниқлаш ва уни ўзгартириш бўйича қўлланмани тақдим этади.\nLotinchada 8 октябр 2021, 12:18 Сайлов-2021 Фойдали Жамият\n24 октябрь куни Ўзбекистон президенти сайловлари бўлиб ўтади. Қоидага кўра, сайловчилар асосан доимий яшаш жойлари бўйича сайлов участкаларига бириктирилади ва ўша ерда овоз беришлари керак бўлади. Лекин, турли сабабларга кўра доимий яшаш манзили бўйича истиқомат қилмаётган фуқаролар ўз сайлов участкаларини ўзгартиришлари ҳам мумкин.\n«Газета.uz» сайлов участкасини аниқлаш ва ўзгартириш бўйича қўлланмани эътиборингизга ҳавола этади. Бунинг учун сиз уйингиз ёки иш жойингизни тарк этишингиз шарт эмас. Шунчаки Марказий сайлов комиссияси ва Ягона интерактив давлат хизматлари порталида йўлга қўйилган хизматга ўтиб, буни амалга оширишингиз мумкин.\nХизматдан фойдаланишда ҳеч қандай ҳужжатлар талаб этилмайди, автоматик тарзда бир зумда маълумотлар тақдим этилади ва хизмат бепул.\nБуни икки усулда аниқлаш мумкин:\n1. Марказий сайлов комиссияси веб-cаҳифаси орқали\nҲавола орқали ўтсангиз, юқоридаги суратда кўрсатилганидек саҳифа очилади. Участка манзилини аниқлашда фақат паспорт серияси ва рақами, туғилган кун санаси, ой ва йилни киритиш талаб этилади.\nМаълумотларни киритганингиздан сўнг, мана бундай саҳифага ўтилади. МСК сайти орқали сайлов участкангиз аниқлашда участка рақами, манзили, телефон рақами ва хаттоки харитада жойлашуви ҳам акс эттирилади.\n2. Ягона интерактив давлат хизматлари портали орқали\nMy.gov.uz портали ёрдамида сайлов участкасини аниқлашни истасангиз, сайтнинг Хизматлар бўлимидан «Сайлов участкасини аниқлаш» хизматини танлашингиз лозим.\nУшбу ҳолатда ҳам участкани аниқлашда фақат паспорт серияси ва рақами, туғилган кун санаси, ой ва йилни киритиш сўралади.\nМСК сайтидан фарқли ўлароқ, порталда фақат участка рақами ва манзилини билиб олишингиз мумкин. Харита ва телефон рақамлари эса кўрсатилмайди.\nАгар Сайловчиларнинг ягона электрон рўйхатидаги сайлов участкаси ҳақидаги маълумотлар сизнинг амалдаги доимий ёки вақтинча яшаш жойи манзилингизга тўғри келмаса, у ҳолда сиз махсус сўровномани тўлдириш орқали сайлов участкангизни ўзгартириш бўйича мурожаат юборишингиз мумкин.\nБунинг учун сиз my.gov.uz порталидаги «шахсий кабинет"ингизга киришингиз лозим. Ушбу порталда рўйхатдан ўтмаган бўлсангиз, унда OneID тизими орқали рўйхатдан ўтинг. Ушбу тизимда рўйхатдан ўтиш бўйича саволларга жавобларни қуйидаги ҳаволада олишингиз мумкин.\nШундан сўнг, my.gov.uz порталидаги хизматлар орасидан «Сайлов» бўлимини танлайсиз. Кейинги саҳифада суратдаги каби ҳолат акс этади. Уларнинг орасидан Сайлов участкасини алмаштириш хизматини танлайсиз.\nКейин эса илк қадамда батафсилроқ маълумотлар талаб этилади.\nФамилия, исм ва отангизнинг исми, туғилган санаси, паспорт ёки ID-карта серияси ва рақами, ЖШ ШИР (жисмоний шахсларнинг шахсий идентификацион рақами), телефон рақами киритилади.\nҚолаверса, сўровномага сайловчининг шахсини тасдиқловчи ҳужжати (биометрик паспорт ёки идентификация ID-картаси) билан бирга тушган расми илова қилинади.\nШундан сўнг, қатнашадиган ҳудуд, туман ва сайлов участкасини киритишингиз лозим.\nМаълумотлар киритилгач, кейинги қадамда телефон рақамингизни тасдиқлаш коди юборилади. Уни киритиб, аризани якунлаш қисмига ўтасиз.\nШундан сўнг, сўровномада кўрсатилган доимий ёки вақтинча яшаш жойи манзилининг кадастр рақамига мувофиқ сизга ўзгартирилаётган сайлов участкаси ҳақидаги маълумот дастлабки тарзда танишиб чиқиш учун кўрсатилади. Маълумотларни яна бир бор текшириб бўлгач, тасдиқлашингиз мумкин.\nСўровнома «UNICON.UZ» ДУК қошида ташкил этилган Call-марказ оператори томонидан 1 иш куни ичида текшириб чиқилади.\nСайлов участкасини ўзгартириш бўйича интерфаол хизмат натижаси бўйича QR-кодли (матрик штрихли код) маълумотнома ЯИДХПда расмийлаштирилади ҳамда уни электрон шаклда юклаб олиш ва чоп этиш имконияти мавжуд бўлади.\nСайловга беш кундан кам муддат қолганида берилган сўровларни кўриб чиқиш рад этилади.\nСайлов участкангизга ўзгартириш киритилгани ёки йўқлигини аниқлаш мақсадида биринчи кўрсатилган ҳаволалар (1, 2) бўйича сайлов участкангизни қайтадан текширишингиз ҳам мумкин.\nОлдинроқ, «Газета.uz» 14−20 октябрь кунлари сайловда муддатидан олдин овоз бериш мумкинлиги ҳақида хабар бериб, буни қандай амалга ошириш кераклиги ҳақида маълумот берган эди.\n«Газета.uz» 3 631\n14−20 октябрь кунлари сайловда муддатидан олдин овоз бериш мумкин бўлади 4 октябр 2021, 11:25


Россияда мигрантлар учун чексиз IT-карта жорий этилади | Qalampir.uz\nРоссияда мигрантлар учун чексиз IT-карта жорий этилади\nОлам\t10 Декабрь 2021 17:28 4567\nРоссияда 2022 йил охиригача мигрантлар учун рақамли IT-карта жорий қилинади. Бу ҳақда мамлакат Миграция федерацияси президенти Вадим Коженов маълум қилди.\n“Россиянинг миграция сиёсатида ўзгаришлар киритилмоқда.\nҚонунчиликни ислоҳ қилиш якунланмоқда, 2022 йил ўрталарига қадар унинг лойиҳаси Давлат думасига киритилади ва йил охирига қадар қонун қабул қилиниши билан биз мигрантнинг рақамли IT-картасини жорий қиламиз”, дейди Вадим Коженов.\nIT-карта ишчиларнинг паспортини ва шахсни тасдиқловчи ҳужжат сифатида хизмат қилади. У бутун Россия бўйлаб 10 йил давомида амал қилади ва иш учун патент чиқарилган ҳудудга боғланган бўлади. Агар 10 йил ичида карта эгасида ҳеч қандай қоидабузарлик бўлмаса, у муддатсиз бўлади.\nКоженовнинг айтишича, иш берувчилар ва мигрантларнинг электрон реестри тайёрланмоқда. Улар хорижликларнинг “рақамли” ёлланишини тартибга солади. Шундай қилиб, Коженов миграция камайиши ҳақидаги маълумотни бевосита рад этган. Аксинча, Ички ишлар вазирлиги маълумотларига кўра, 2021 йилда рўйхатга олинган хорижликлар сони кўпайган. Агар 2020 йилда 8 327 024 киши бўлган бўлса, 2021 йилда бу кўрсаткич 10 616 980 кишига етган.\nЕвроосиё Иқтисодий Комиссияси (ЕИК) маълумотларига кўра, 2021 йилда Россияда мигрантлар кўпайган, бироқ етказиб бериш хизмати ва қурилишда етишмайди муҳожирлар тақчиллиги бор. ЕИКда таъкидланишича, Москва давлат университети социологларининг тадқиқотига кўра, маҳаллий ишчилар фақатгина 55 фоиз ишчи кучи мигрантлар бўлган қурилиш соҳасидагина улар билан рақобат қила олади. Аммо уй-жой ва коммунал соҳада (35 фоиз ишчи мигрант), айниқса, қишлоқ хўжалигида (27 фоизни) ишчи кучи танқислиги сақланиб қолади.\nШу сабабли ЕИК прогнози: 2022 йилдан бошлаб хорижий ишчи кучини “мақсадли” тармоқларга уй-жой коммунал хўжалиги, омборхона ва айниқса, қишлоқ хўжалигига йўналтириш режалаштирилмоқда. Ушбу турдаги фаолиятлар учун мигрантлар IT-картасини олиш осонроқ бўлади.\nМаълум қилинишича, 2020 йилда Россия фуқаролигин олган хорижликлар 504 782 нафарни ташкил қилган бўлса, жорий йилнинг ярмигача бу кўрсаткич 609 905 нафарга етган.\n24 Январь 17:35 66583\n23 Январь 20:24 64660\n25 Январь 11:32 55363\n24 Январь 09:34 55265


Пхеньян августда АҚШ базаларига зарба бериш режасини тайёрлашга ваъда берди\nШимолий Корея август ойи ўрталарида Америка ҳарбий базалари мавжуд бўлган Тинч океанидаги Гуам оролига қарши зарба бериш режасини якунлайди. Бу ҳақда КХДР армия қўмондонлиги баёнот берди.\nПхеньян ўрта масофага парвоз қилувчи “Хвасон-12” ракетасини учиришга тайёргарлик кўрилаётганини маълум қилди. Режага кўра, ракета Япония осмонидан учиб ўтади ва Гуамдан ўн километр узоқликдаги сувга тушади. КХДР раҳбарларининг таъкидлашича, ўзларининг ракетавий дастури минтақада Америка кучларининг мувозанатини ушлаб туришга қаратилган.\nКуни кеча АҚШ мудофаа вазири Жеймс Мэттис Шимолий Кореяга мурожаат қилиб, ядро қуроллари яратиш устидаги ишларни тўҳтатишга ва ўзини ўзини яккалаб қўйишга барҳам беришга чақирган эди. Унга қадар АҚШ президенти Дональд Трамп Шимолий Кореяга “жаҳонда мисли кўрилмаган даражадаги ғазаб ва ўт очиш билан жавоб қайтарилиши” хақида баёнот берган эди. Оқ уй раҳбарининг сўзлари Пхеньяннинг мамлакатда ядро қалпоқчалари яратилгани тўғрисидаги баёнотига жавоб бўлди.\nЎтган шанба куни БМТ Хавфсизлик Кенгаши қитъалараро баллистик ракета синовлари ўтказишига жавоб тариқасидаКХДРга қарши санкцияларни кучайтиришга қаратилган резолюцияни бир овоздан қабул қилди. Шимолий Корея бу ҳужжатни инкор этар экан, бу ҳужжат мамлакат суверенитетига таҳдид эканлигини маълум қилди.


Мевалар пўстлоғи нега дағаллашади? - Agronet.uz\nМевалар пўстлоғи нега дағаллашади?\nМуаллиф Агроном 07.11.2020\nДағаллашув сабаблари турлича бўлиши мумкин, уларга совуқ об-ҳаво, юқори намлик, совуқ уриши, пестицидлар, вируслар, замбуруғ ва бактериялар мисол бўла олади. Асосий омиллардан бири бу навларнинг дағаллашувга бўлган генетик мойиллигидир. Бунда навлар дағаллашувга мойиллиги билан фарқланади. Юқорида айтилган омиллардан турли навлар турлича таъсирланиши мумкин.\nПўстлоқ дағаллашуви — гулбарг тўкилишидан кейин, аввалги 10-30 кун ичида кейин пайдо бўлади. Шикастлангандан кейин, эпидермиснинг пастки қисмида пробкалашган, жигарранг ҳужайралар қатламини ҳосил қилади. Пробкалашган ҳужайралар ривожланган сари ташқарига бўртиб чиқиб, мева пиша бошлаганда кўрина бошлайди.\nЭрта пайдо бўлган дағаллашув натижасида мева пўсти юпқалашиб, таранг холатга келади. Мева йириклашган сари мева сатҳида ёриқлар пайдо бўлишни бошлайди. Кейинчалик бу ёриқлар замбуруғ ва бактерияларни мева ичига сизиб киришига ва мева чиришига йўл очиб беради.\nДағаллашув кеч пайдо бўлганда эса пўстлоқда ёриқлар хосил бўлмайди, аммо мева юзаси жигарранг тусга кириб дағаллашади.\nПушти ғунча давридан бошлаб, гулбарг тўкилганидан кейинги уч хафтада ичида, совуқ (минус даража бўлмаса ҳам) ҳарорат ва мева юзасининг нам бўлиши, дағаллашувни келтириб чиқариши мумкин. Бундай об-ҳаво, дағаллашувга тўғридан-тўғри сабаби бўлиши ёки уни қўзғатувчи бактерияларни ривожланишига шароит яратиб бериши мумкин.\nУн шудринг қўзғатувчиси Podosphaera leucotricha замбуруғи ҳам дағаллашувга сабаб бўлиши мумкин. Бу каби дағаллашув ун шудрингга мойил бўлган навларда кўп учрайди. Ун шудринг касаллиги сабабли юзага келган дағаллашув кулранг тусда бўлиб, тўр кўринишида бўлади.\nЎсимлик гормони бўлган индолил уксус кислотасини катта миқдорда ишлаб чиқарувчи Erwinia herbicola ва Pseudomonas лар билан бир қаторда, бир неча хил бактерия турлари ҳам дағаллашувни келтириб чиқариши мумкин.\nСовуқ об-ҳаво ва мева юзаси намлиги туфайли юзага келган дағаллашув кўпинча сачраган ёмғир томчилари шаклидаги пробкасимон ғуборли доғлар кўриншида бўлади. Бу доғлар асосан мева бандининг чуқурчасида кузатилади. Мевани тўлиқ ёки қисман камар каби ўраб олувчи дағаллашув асосан совуқ уриши натижасида пайдо бўлади. Юқори ҳаво ҳарорати ва азотли ўғитларни меъёрдан кўп қўллаш ҳам дағаллашувга сабаб бўла олади.\nПестицид қўллаш сабабидан ҳосил бўлган дағаллашув, меванинг пастки қисмларида яъни сепилган препарат томчилари кўпинча тўпланган ерда учрайди. Эмулсияли концентрат шаклидаги пестицидлар, намланувчи кукун шаклидаги пестицидларга нисбатан дағаллашувга кўпроқ сабаб бўлади. Шунингдек, ҳаво намлиги юқори бўлганда ёки ҳаво ҳарорати 30 даражадан юқори бўлганда пестицидлар қўлланмаслиги лозим.\nКимёвий кураш чоралари: Гуллаш даврида Манкоцеб ёки Промалин қўлланилганда, дағаллашувни назорат қилишда ёрдам беради.\nБиологик кураш чоралари: Pseudomonas fluorescens нинг A506 – штамби бактериал куйишга қарши қўлланганда дағаллашувнинг камайишига ёрдам бериши мумкин.\nМанба: Нодир Аловитдинов, agromart.uz


Суткасига 8 соатдан кам ухлаш ортиқча вазн тўплашга сабаб бўлади. Ушбу муаммога қандай ечим топиш мумкин? » Sangzor.uz - Инновацион ахборот портали\nSangzor.uz » Ҳаёт тарзи » Суткасига 8 соатдан кам ухлаш ортиқча вазн тўплашга сабаб бўлади. Ушбу муаммога қандай ечим топиш мумкин?\nСуткасига 8 соатдан кам ухлаш ортиқча вазн тўплашга сабаб бўлади. Ушбу муаммога қандай ечим топиш мумкин?\nСўнгги тадқиқотларда аниқланишича, уйқусизлик организмнинг гормонал фаолиятида ўзгаришлар бўлишига олиб келади. Гап шундаки уйқу етишмаслиги сабаб уйқу гормони грелин меъёридан уч баравар ортиқ ажралиб чиқади ва бунинг оқибатида одам доимгидан кўпроқ очлик ҳис қила бошлайди. Статистика маълумотига кўра, инсон тунни уйқусиз ўтказса, ўртача 385 ккал кўпроқ овқатланади. Бир қарашда ушбу рақам унча катта эмасдек туйилиши мумкин, лекин сурункали уйқусизлик оқибатида ҳар ортиқча калория йиғилиб вазн тўпланишига олиб келади.\nЯна бир сабаб жисмоний фаолликнинг камайгани билан намоён бўлади. Агар сиз атиги икки соатгина ухлаган бўлсангиз, унда машқлардан олдин бир неча финжон қаҳва ичиш, машқларни барини бажариш ҳам сизни тетиклаштира олмайди. Уйқусизлик оқибатида маиший фаоллик ҳам сусаяди буни оддий ҳаракатланиш, юриш, зиналардан тушиб-чиқиш давомида ҳам сезиш мумкин бўлади.\nЭнг оддий ва осон ечим — тўйиб ухланг. Режимингизни назорат қилинг, лекин иш ёки ўқишингиз сабаб кечаси билан ишлашга мажбур бўлсангиз истеъмол маҳсулотларингиз ва рационингизга эҳтиёт бўлинг.\nЮқорида таъкидланганидек, уйқусизлик сабаб очлик гормони грелин кўп ажралиб, нимадир ейиш керак деган фикр ҳаёлдан кетмайди. Бу эса картошка чипс, шоколад бўлаги, торт ёки гамбургерни беихтиёр истеъмол қилишга олиб келади. Сиз тунда етарлича ухлай олмаган бўлсангиз, эртанги кунги рационингиздан донли маҳсулотлар, секин ҳазм бўладиган углеводлар, ўсимлик оқсили, тўйинмаган ёғ манбайи бўлган гўшт, тухум ва соя маҳсулотлари ўрин олиши керак. Мазкур маҳсулотлар очлик ҳиссини қондириб, бир финжон қаҳва берадигандан кам бўлмаган энергия билан таъминлайди ва кераксиз килолар тўпланишини олдини олади.\nАёлнинг қайси жиҳати эркакни ром эта олади?


«Реал» ушбу трансфер пайтида қанча даромад топиши маълум бўлди » Бугунги футбол янгиликлари Узбекистон ва Жахон футболи спорт 2022\nGoal24.uz » Европа жамоалари » Испания » «Реал» ушбу трансфер пайтида қанча даромад топиши маълум бўлди\n«Реал» ушбу трансфер пайтида қанча даромад топиши маълум бўлди\n«Реал» ушбу трансфер пайтида Зиданнинг режасига кирмаган бир қанча футболчиларни сотишга қарор қилган. "Марcа" тарқатган хабарга кўра, «қаймоқранглилар» мазкур трансферлар орқали 83,5 миллион евро ишлаб топиши мумкин.\n«Севиля» 13,5 миллион евро эвазига Оскар Родригесни сотиб олган бўлса, Браим Диас ижара асосида «Милан»га ўтишга яқин турибди. Хамес Родригес эса Карло Анчелотти бошқарувидаги «Эвертон»га ўтиши кутилмоқда.\nҲозирги кунда Мариано Диасни «Бенфика»га ижарага бериш мавзуси кўтарилмоқда. Бу борада клублар ўзаро келишиб олишди, аммо доминиканлик ҳужумчи Лиссабонга кўчиб ўтишга рози бўлмаяпти.\nЭслатиб ўтамиз, аввалроқ Ашраф Ҳакимий 40 миллион евро эвазига «Интер»га, Хави Санчес эса 3,5 миллион евро эвазига «Валядолид»га трансфер қилинган эди.


Сирдарёда болаларини сувга оқизмоқчи бўлган аёл иши бўйича маълумот берилди\nСирдарё вилоятида аёл болаларини сувга оқизиб юбормоқчи бўлгани ҳақида хабар берилганди. Ширин шаҳар ҳокимлиги матбуот хизмати ҳолат юзасидан расмий маълумот берди.\nҚайд этилишича, видеотасвирда келтирилган она А.Р. ва унинг фарзандлари Тошкент вилояти Бекобод тумани Туркман маҳалласида доимий яшаб келган. Видеодаги ҳолат 2020 йил 15 декабрь куни содир бўлган.\nЎрганишлар натижасида она ўз турмуш ўртоғи Э.Ш.нинг бошқа бир аёл билан баъзи-баъзида телефон орқали сўзлашаётганлигини билиб уни рашк қилади ва аччиқ устида Тошкент вилояти Бекобод туманидан Сирдарё вилояти Ширин шаҳар Фарҳод маҳалласига ўтадиган Дўстлик канали кўпригининг Бекобод тумани қисмидан ўз фарзандларини каналга ташламоқчи бўлган вақтида Ширин шаҳар Экология ва атрофни муҳофаза қилиш бўлими ходимлари томонидан тўхтатиб қолинади ва каналнинг иккинчи қисми — Ширин шаҳар Фарҳод маҳалласи ҳудудига олиб ўтилади.\nШирин шаҳар ИИБ ҳамда Фарҳод МФЙ ходимларининг суриштирувлари натижасида аниқланишича, 1985 йилда Тошкент вилояти Бекобод туманида туғилган аёл (она) А.Р. ва унинг турмуш ўртоғи Э.Ш.лар ўртасида рашк туфайли ҳеч қандай оилавий можаролар ва жанжаллар бўлмаган.\n«Туққанимга афсусланаман». Сирдарёда аёл болаларини сувга оқизиб юбормоқчи бўлди — видео\nБўлиб ўтган мазкур воқеа Тошкент вилояти Бекобод тумани ҳудудида бўлганлиги ҳамда воқеа иштирокчилари ҳам Бекобод туманида доимий яшаб келаётганлиги сабабли айни пайтда ушбу ҳолат юзасидан Тошкент вилояти Бекобод тумани ИИБ ҳамда Туркман маҳалласи ходимлари томонидан суриштирув ишлари олиб борилмоқда.\nАввалроқ Фарғонада бир ёшли фарзандини 1500 долларга сотмоқчи бўлган аёл ушлангани ҳақида хабар берилганди. Шунингдек, Наманганда эрга тегмаган қиз 6 ойлик боласини сотаётганда қўлга тушгани ҳақида хабар берилган.


ЖЧ-2014. "A" - "E" гуруҳлар рамзий терма жамоаси / CHAMPIONAT.asia\nЖЧ-2014. "A" - "E" гуруҳлар рамзий терма жамоаси\nЖаҳон чемпионатида 5 гуруҳда 1-тур учрашувлари ортда қолиб улгурди.\nБиз ҳар бир гуруҳнинг рамзий жамоасини тузиб чиқдик.\n"A" гуруҳи рамзий жамоаси\nБиринчи гуруҳда Бразилиянинг 4, Мексиканинг 4, Хорватиянинг 2 ва Камеруннинг бир нафар футболчилари рўйхатдан ўрин олишди. Экотто, Олич ва Модрич ўз жамоалари билан мағлубиятга учраган бўлишларига қарамай, ўйинда фаол ҳаракат қилишди. Бразилия ва Мексикада эса ҳаммаси тушунарли.\nТиаго Сильва (Бразилия)\nАссу Экотто (Камерун)\nЛуис Густаво (Бразилия)\nОрибо Перальта (Мексика)\nЖованни Дос Сантос (Мексика)\n"B" гуруҳи рамзий жамоаси\n"B" гуруҳида Голландиянинг 7 нафар футболчиси рамзий термамиздан ўрин эгаллади. Улар Испанияга қарши баҳсни шунчаки ажойиб ўтказишди. Дарвозабон Силессен, ҳимоячилар Янмаат ва Де Врей, ярим ҳимоячилар Блинд ва Де Йонг, ҳужумкор футболчилар Роббен ва Ван Перси. Чилидан 3 ва Австралиядан Кэйхиллни ҳам рамзий термага киритдик.\nЯспер Силессен (Голландия)\nСтефан Де Врей (Голландия)\nДарил Янмаат (Голландия)\nНайжел Де Йонг (Голландия)\n"C" гуруҳи рамзий жамоаси\n"C" гуруҳи рамзий жамоасида Колубиядан 5, Кот-Д'Ивуардан 4 ва мағлуб жамоалар саналган Япония ҳамда Грециядан бир нафардан вакиллар рўйхатимизга киритилди. Учрашувларда жамоалар етакчилари ажралиб туришди.\nШейк Тиоте (Кот-Д'Ивуар)\nВильфред Бони (Кот-Д'Ивуар)\n"D" гуруҳи рамзий жамоаси\nУшбу гуруҳда Уругвайдан бирор футболчи таркибга қўшилмади. Коста Рикадан 4, Англиядан 1 ва Италиядан 6 нафар футболчини таркибга киритдик. Коста Рика жамоавий ўйин намойиш этгани сабабли бу жамоадан ўйинчиларни ажратиб олиш қийинроқ бўлди. Бошқалардан ажралиб турган 4 футболчини таркибга қўшдик. Акс ҳолда, яна 1-2 нафар футболчи ушбу термадан бўлиши адолатдан эди.\nСальваторе Сиригу (Италия)\nЖанкарло Гонсалес (Коста Рика)\nЖоржио Кьеллини (Италия)\nМаттео Дармиан (Италия)\nКристиан Боланьос (Коста Рика)\nАнтонио Кандрева (Италия)\nЖоэль Кэмпбелл (Коста Рика)\nДаниэль Старриж (Англия)\n"E" гуруҳи рамзий жамоаси\nФранциядан 5, Швейцариядан 4, Эквадордан 2 нафар футболчи рўйхатимизга қўшилди. Эквадор мағлубиятга учради, лекин бу жамоанинг ўйини илиқ таассурот қолдирди.\nАлександр Домингес (Эквадор)\nГёкхан Инлер (Швейцария)\nЖердан Шакири (Швейцария)\nАдмир Меҳмеди (Швейцария)\nМатьё Вальбуэна (Франция)\nКейинги гуруҳ ўйинлари бўлиб ўтгач рамзий терма жамоалари тузиб чиқилади.


Ўзбек диссиденти Мурод Жўраев вафот этди\nЎзбек қамоқхонасида 21 йил ëтган диссидент, қашқадарёлик Мурод Жўраев 65 ёшида 4 декабрь куни вафот этди. “Эрк” демократик партияси ...\n1992 йилнинг 16 январида Тошкентнинг Талабалар шаҳарчасида стихияли намойиш Ислом Каримов буйруғи билан шафқатсиз бостирилган эди. Шу куни мен ...\nОлий Мажлис Сенати 29 март куни “Ўзбекистон Республикаси Давлат хавфсизлик хизмати (ДХХ) тўғрисида”ги қонунни тасдиқлади. Мазкур қонунга кўра, ДХХга ...\nАндижонлик шифокорларнинг берган маълумотларига кўра, кейинги пайтларда ари чақишидан шикоят қилиб мурожаат қилувчи беморлар тез-тез учрамоқда. Бу беморларнинг аксарияти ...


«Адолат» СДП депутатликка янги номзодларини тасдиқлади\nЎзбекистон 21:28 / 08.11.2019 7771\nСиёсий анжуманда партия Сиёсий кенгаши, Марказий тафтиш комиссияси аъзолари, Олий Мажлис Қонунчилик палатасидаги Ўзбекистон «Адолат» СДП депутатлари, Қорақалпоғистон Республикаси, вилоятлар ҳамда Тошкент шаҳар Кенгашларидан сайланган делегатлар, парламент қуйи палатаси депутатлигига партиядан кўрсатилган номзодлар, партия фаоллари ва оммавий ахборот воситалари вакиллари иштирок этди.\nҚурултойда Ўзбекистон «Адолат» СДП Сиёсий кенгаши раиси Наримон Умаровнинг «Ўзбекистон «Адолат» социал-демократик партияси Сиёсий кенгашининг фаолияти ҳисоботи ва янги босқичда партия вазифалари тўғрисида»ги маърузаси тингланди. Маърузада ҳисобот даврида партия дастуридаги устувор йўналишларнинг бажарилиши таҳлил этилди. Партиянинг мафкуравий, ташкилий-кадрлар соҳасидаги фаолияти натижалари сарҳисоб қилинди.\nЭътироф этилганидек, ўтган уч йил давомида мамлакатимизда олиб борилаётган ислоҳотлар ва давлатимизнинг тараққиёт стратегияси янги босқичга кўтарилганлиги Ўзбекистон «Адолат» СДП фаолиятида ҳам ўз аксини топди.\nЭнг аввало, партиянинг марказий ва ҳудудий органлари иш режаларининг ҳар бир бандида инсон манфаати, қонунларнинг энг қуйи тузилмаларда ҳам сифатли ижросини таъминлаш, ушбу жараёнларга биринчи навбатда барча депутатлик корпусини жалб этишга ҳаракат қилинди.\n«Адолат» социал-демократик партияси бугунги кунда 414 478 минг аъзога, мамлакатнинг барча ҳудудларида 6313та бошланғич партия ташкилотига, 201та ҳудудий бўлинмага, парламент ва ҳокимиятнинг маҳаллий вакиллик органларида депутатлик гуруҳларига эга бўлган йирик сиёсий кучга айланди.\n– «Адолат» социал-демократик партияси 2015-2019 йилларда ўз фаолиятини 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегияси, партиянинг «Адолат – ҳаётимизнинг бош мезони, адолат – ҳар бир инсон учун» Сайловолди дастури ҳамда уни амалга ошириш бўйича жамиятда мавжуд муаммоларни ҳал қилиш борасида ўз нуқтайи назарини ифода этган амалий ҳаракатлар Дастури асосида олиб борди, – деди Н.Умаров. – Сайловолди дастуримизни амалга ошириш мақсадида партиямиз томонидан ишлаб чиқилган 20дан ортиқ лойиҳалар ҳаётга татбиқ этилди.\nРақамларга мурожаат қилсак, аҳоли билан юзма-юз олиб борилган мулоқотлар 2017-2019 йиллар оралиғида 24 586 маротаба маҳаллалар билан, 467 855 маротаба хонадонлар билан, 22 456 маротаба хўжалик юритувчи субъектлар билан бевосита боғлиқлигини кўрамиз. Албатта, очиқ мулоқотлар доирасида фуқароларни қийнаётган муаммолар ўрганилиб, улар мутасадди ташкилотлар билан ҳамкорликда ҳал этиб келинмоқда.\nПартия Марказий аппарати ва ҳудудларда ташкил этилган «Адолат қабулхоналари»га жисмоний ва юридик шахслар томонидан келиб тушган жами 66 876та мурожаат партия депутатлик гуруҳлари томонидан масъул ташкилотларга 14 561та депутатлик сўрови юбориш орқали ўрганилди. Натижада 9834та мурожаат мутасадди ташкилотларни жалб қилган ҳолда ўз ижобий ечимини топди, қолган 41 645та муаммо ва таклифлар бўйича ҳуқуқий маслаҳатлар берилди.\nШунингдек, партиямизнинг «Бир ойда бир иш ўрни» лойиҳаси амалга оширилди. Унга кўра, маҳалладаги уюшмаган ёшлар, ёт ғоялар таъсирига тушиб қолган фуқаролар билан ишлаш, уларни фаол ҳаёт тарзига қайтариш, таълим олиш, касб ўрганишга жалб этиш, бандлигини таъминлашга кўмаклашиш назарда тутилган. Мазкур лойиҳа асосида шу йилнинг ўзида партияга мурожаат қилган жами 1100 нафардан ортиқ фуқаролар ишга жойлаштирилди.\nҲисобот даврида «Адолат» СДП фракциясининг қонун лойиҳалари муҳокамасига бағишланган 200дан ортиқ йиғилиши ўтказилиб, уларда 580дан ортиқ қонун лойиҳалари кўриб чиқилди.\nШу билан бирга, фракция аъзолари Қонунчилик палатасининг ялпи мажлислари кун тартибига киритилган барча қонун лойиҳалари бўйича қизғин муҳокамаларда иштирок этди. Муҳокамалар жараёнида қонун ҳужжатларига зарур ўзгартишлар ва қўшимчалар киритиш бўйича «Адолат» СДП фракция аъзолари 1200га яқин таклифларни илгари сурдилар. Қонунчилик палатасидаги ҳар бир қонун лойиҳалари юзасидан партиянинг қуйи тизимидан таклифлар олиш ва умумий позицияни шакллантириш йўлга қўйилиб, «Фракция – марказ – вилоят – туман» тартибида ишлайдиган тизим жорий этилди.\nҲисобот даврида фракциямиз аъзолари 43та қонун лойиҳасига ташаббускор бўлдилар. Шулардан 9таси яхлит қонунлар бўлса, 34таси мавжуд қонунларга ўзгартиш ва қўшимчалар киритишдан иборат бўлди.\nҚурултойда Ўзбекистон Республикасининг Сайлов кодексининг 70-моддасига мувофиқ Ўзбекистон Республикаси Олий Мажлиси Қонунчилик палатаси депутатлигига кўрсатилган номзодлар рўйхати маъқулланди.\nПартиянинг йирик сиёсий анжуманида, шунингдек, партиянинг олий органи ваколатига кирувчи бошқа масалалар ҳам кўриб чиқилди. Партия Сиёсий кенгаши ва Марказий тафтиш комиссиясининг янги аъзолари сайланди. Партия Устави янги таҳрирда қабул қилинди.\nПартия Қурултойида муҳокама этилган масалалар юзасидан тегишли қарорлар қабул қилинди.\nЎзбекистон «Адолат» социал-демократик партиясининг IX Қурултойи ишининг якунлари бўйича маҳаллий оммавий ахборот воситалари ходимлари учун брифинг ўтказилди. Унда Ўзбекистон «Адолат» СДП Сиёсий кенгаши раиси Наримон Умаров Қурултой ишида кўриб чиқилган асосий масалалар моҳияти билан журналистлар ва блогерларни таништириб ўтди.\nМазкур анжуманда партиянинг янги таҳрирдаги Устави, Сиёсий ҳамда Сайловолди дастурлари қабул қилингани тўғрисида ҳам ахборот берилди.\nҚурултойда Ўзбекистон Республикаси Олий Мажлиси Қонунчилик палатаси депутатлигига кўрсатилган 150 нафар номзодларнинг 25 фоизи ўқитувчилар, 13 фоизи шифокорлар, 10 фоизи 30 ёшгача бўлган ёшлар, 48 фоизи давлат ташкилоти хизматчилари, 3 фоизи жамоат ташкилотлари ва ОАВ ходимлари, 8 фоизи кичик бизнес ва хусусий тадбиркорлик соҳаси вакиллари, 3 фоизи банк-молия соҳаси ходимларидан иборат. Номзодларнинг 42 фоизи аёллардир.


Бу шифоланишдир, сиз имонга эга бўлишингиз керак. Бу имон бўйича шифоланиш дейилади. Бир врач шундай деган эди: “Хуллас, Қонни (Исони Қонини) тан олмайдиган ва буни қандайдир бир инсон, ёки қандайдир индивид бажаради дейдиган сиғинувчилар орасига (культга) келганингда, мен бунга қўлларимни теккизмаган ҳам бўлар эдим. Бироқ, — деди, — мен ишонаман ва биламанки, Масиҳнинг Қони ҳар қандай дардни шифолашга ҳар доим етарлидир”.\nШундай қилиб, бу Масиҳ орқали келади. Шифоланиш биргина Масиҳдан келади. Хўп, мен шундай одамларни кўрганман, улар ёлғондан: “Хўш, мен энди ҳаммасини тоза варақдан бошлайман. Янги йил кирди. Мен бу йил ўтган йилгидан кўра яхшироқ ишлар қиламан”. Лекин сиз буни ҳеч нима бермаслигини кўрасиз. Ўз шифоланишини ўйламасдан, пала-партиш қабул қилганлар билан ҳам худди шундай; ҳеч нарса бўлмайди. Бу нарса узоққа бормайди.\nАммо эркак ёки аёл Масиҳга бутун юраги билан итоат қилиб келишса ва уларда нимадир (қандайдир бир нарса) бутунлай ўзгармагунича ишонсалар, ўша одам Абадий Ҳаётга эришади. Илоҳий шифоланиш билан ҳам худди шу тарзда юз беради. Қачонки инсон Масиҳнинг тўкилган Қони унинг шифоланиши учун, “Унинг яраларидан биз шифоланганмиз” га асосланган имон билан келса ва буни қабул қилса, унинг юрагида шундай бир нарса юз берадики, у: “Бу ҳақиқат. Мен соғлом бўламан”, — дейди. Сизга айтаманки: уларни шифоланишдан ушлаб қолишнинг ҳеч қанақа йўли йўқ. Улар соғлом бўладилар. Аниқ.\nБу билан ҳам худди шу нарса, сиз одамларга, улар шифолангандан сўнг: “Энди, шундан ушлаб туришда давом этинг”, — демайсиз. Уларнинг ичида нимадир содир бўлади. Ва бу ташқаридан ичкарига эмас; ичкаридан ташқаригадир. Бу аввал ичкарида мана бу ерда юз беради. Сиз бунга тўлиқ ишонасиз. Ва сўнгра у ердан ташқарига бу ўз ишини бошлайди.\nШундан кейин, мен буни шунчалик ўз-ўзидан юз беришини ва ажойиб мўъжизаларни келтириб чиқарганини кўрганман.\nУилльям Бранхам "Худода Танланган Йўл Бор" ваъзи


Ucell соф фойдаси ошди, унинг эгаси TeliaSonera даромади камайди\nUcell мобил оператори 2013 йилда қарийб ярим миллиард доллар соф фойда кўрди.\nШвецияга қарашли TeliaSonera телеком ширкатининг Ўзбекистондаги шўъба корхонаси 2013 йилда кўрган соф фойда ундан аввалги йилдагидан 31,6 фоизга ошиб, 478,2 миллион АҚШ долларини ташкил қилгани ҳақида Trend.az агентлиги швед ширкати ҳисоботига таяниб хабар қилмоқда.\nЎзбекистондаги энг йирик мобил оператори ҳисобланган Ucell даромади ошганига оид хабар мамлакат бўйлаб мобил алоқа сифати кескин ёмонлашган пайтга тўғри келмоқда. Айниқса, 2013 йил давомида ўзбекистонлик мобил алоқа фойдаланувчиларининг шикоятлари кучайгани кузатилди.\nАйни пайтда, Ўзбекистондаги шўъба корхонасининг фойдаси ярим миллиардга ошган TeliaSonera 2013 йилда ширкатнинг умумий соф фойдаси 25 фоизга камайиб, 2,3 миллиард долларни ташкил қилганини айтмоқда. Ширкат умумий даромади ҳам уч фоизга камайиб 4 миллиард долларга тушган.\nМутахассислар Европадаги энг йирик телеком ширкатларидан бири ҳисобланган TeliaSonera кўрсаткичларининг тушиб кетганига, жумладан, айнан Ўзбекистон билан боғлиқ коррупцион айбловлар сабаб бўлган демоқда.\nКатта қисми Швеция ва Финляндия ҳукуматларига тегишли TeliaSonera ширкати Ўзбекистон президентининг тўнғич қизи Гулнора Каримовага юзлаб миллион доллар миқдорида пора берганига оид иддаолар билан боғлиқ жанжал ичида қолган.\nTeliaSonera ширкатининг ўзи даромаднинг тушиб кетганини қийин иқтисодий вазият билан изоҳламоқда.


ҒИШТЛИ ОТА ҚАДИМИЙ ЗИЁРАТГОҲЛАРДАН БИРИ » Bulung‘ur hayoti газетаси\nGazeta: admin Қўйилган сана: 30-04-2020, 14:22 Рукун: ЖАМИЯТ / МАДАНИЯТ ВА СПОРТ / ТУМАН ХАЁТИ Кўрилди 0\n“Ғиштли ота” жоме масжиди. Бугунги кунда Самарқандл вилояти Булунғур туманида ноёб услубда қурилган XVII асрга оид масжид сақланб келинади.\nМамлакатимизда жуда кўп маданий мерос объектлари сақланиб колинган. Биргина Самарқанд вилоятининг ўзида 1607 та моддий маданий мерос объектлари мавжуд бўлиб, шулардан 562 таси архитектура ёдгорликлари, 975 таси археология, 36 таси монументал санъат асарлари ва 34 таси диққатга сазовор жойлар. (Маданий мерос объектлари рўйхатига киритилмаган жойлар ҳам бор)\nУшбу объектларнинг 1011 таси республика аҳамиятидаги ва 596 таси маҳаллий аҳамиятга эга моддий маданий мерос объектлари бўлиб хисобланади.\nШулар қатори туманимизнинг “Бўдана” маҳалласи ҳудудида жойлашган “Ғиштли ота” жоме масжиди ҳам Маданий мерос обектлари рўйхатига киритилган қадимий масжид бўлиб хисобланади. Ушбу масжид XVII асрга тегишли бўлиб, ноёб мерморчилик анъаналари асосида бунёд этилган. Бу турда қурилган меморчилик намуналари мамлакатимизда саноқли. Ушбу масжид қадимда буюк ипак йўли ўтган худудга яқин жойда бунёд этилган.\nОғзаки маълумотларга кўра масжиднинг шу ерлик бой Норматбой томонидан қурдирилган, масжид мемори Уста Девонахон бўлиб, бино қадимий “Уч гумбаз” услубида бунёд этилган. Масжид қурилишида фақат сифатли пишиқ ғиштдан фойдаланилган. Ёғоч ишлатилмаган.\nУшбу масжид бугунги кунда Булунғур туманинг энг қадимни архитектура ёдгорлиги бўлиб туманимизнинг тарихида катта ахамиятга эга.


Бугун футбол. АГМК - "Қизилқум" / CHAMPIONAT.asia\nБугун футбол. АГМК - "Қизилқум"\n01 авг 2018 14:50\nТеглар : ҚизилқумСуперлигаАГМК\nБугун Суперлиганинг 20-туридан ўрин олган баҳсларга старт берилади. Олмалиқда АГМК - "Қизилқум" учрашув бўлиб ўтади.\nАввало шуни айтиш керак, бугунги ўйин АГМК учун олий лигадаги 300-учрашув бўлади. Турнир жадвалида иккала жамоа ёнма-ён ўринларда бормоқда ва ҳар икки клуб бунгача 20 очкодан жамғарган.\nАГМК ўтган тур Қаршидан ғалаба билан қайтди, "Қизилқум" эса ўз майдонида "Бухоро"га ютқазиб қўйди. АГМК шу пайтгача ўз уйида 9та учрашув ўтказиб, шундан фақат иккитасида ғалабага эришган. Олмалиқликлар уйда "Локомотив" ва "Бухоро"дан устун келишган. Тўртта ўйинда дуранг қайд этилган бўлса, уч марта жамоа имкониятни бой берган. Тўплар нисбати 7-7.\nКўриб турганингиздек, АГМК ўз майдонида кўп гол ура олмаяпти. Бу жамоа сафарда бирмунча кўпроқ тўп киритган (11та). АГМК охирги икки турда ғалабага эришди ва бугун ҳам зафар қучадиган бўлса, биринчи марта кетма-кет учта учрашувда ғалаба қозонган бўлади.\nСафарда 9 бор майдонга тушган "Қизилқум" шундан учтасида уч очколи бўлган. Жамоа сафар ўйинларида "Сўғдиёна", "Қўқон-1912" ҳамда "Нефтчи"ни мағлуб этиб қайтган. "Қизилқум"нинг сафар учрашувларидаги тўплар нисбати 8-11.\nНавоийда кечган биринчи давра ўйинида майдон эгалари 3:0 ҳисобида зафар қучишган. Бу ҳозирча Ҳамиджон Актамов шогирдларининг ушбу мавсум ҳисобидан ягона йирик ҳисобдаги ғалабаси бўлиб турибди.


15:45 / 20.09.2019\n16 сентябрь куни Тошкент шаҳар Яккасарой тумани ИИО ФМБга жамоавий ариза келиб тушди. Бу ҳақда ИИББ хабар бермоқда.\nЖами 52 кишидан ташкил топган ва республиканинг турли ҳудудларида истиқомат қилувчи аризачилар маълум қилишича, улар Ўзбекистон Республикаси Бандлик ва меҳнат муносабатлари вазирлиги томонидан 2018 йил ноябрь ойида тақдим этилган тегишли лицензияга эга бўлган “Human” бандлик агентлиги” МЧЖ билан 2018 йилнинг ноябрь ойидан 2019 йилнинг сентябрь ойигача шартномалар тузишган.\nШартномаларга кўра, МЧЖ уларни Европа давлатларида, хусусан, Германия, Чехия, Япония, Туркия, Болгария ва Литвада ишга жойлаштириш мажбуриятини ўз зиммасига олган. Бунинг учун ҳар бир аризачи МЧЖнинг ҳисоб рақамига 18 дан 35 миллион сўмгача бўлган миқдордаги маблағни кўчирган. Шу тарзда “Human” бандлик агентлиги” МЧЖнинг ҳисоб рақамига 52 нафар аризачилардан умумий миқдорда 1 670 500 000 сўм келиб тушган.\nБироқ, аризачилардан ҳеч бири чет элда ишга жойлаштирилмаган. МЧЖ жабрланувчиларга пулларни қайтариб бермаганлиги ҳақида Ўзбекистон Республикаси Бандлик ва меҳнат муносабатлари вазирлиги ўзининг расмий сайтида хабар берганди.\nҚайд этилишича, терговолди ҳаракатлари Яккасарой тумани ИИО ФМБ ва прокуратураси томонидан ҳамкорликда олиб борилган. Натижада Тошкент шаҳар прокуратураси томонидан Ўзбекистон Республикаси Жиноят кодексининг 168-моддаси, 4-қисми “а” банди (“Фирибгарлик, жуда кўп миқдорда”) бўйича жиноий иш қўзғатилди. Ҳозирги вақтда айбланувчи сифатида ушбу МЧЖ директори 29 ёшли Ш.Ф. жалб қилинди.\nЮқоридаги аризачилардан ташқари, ҳозирги вақтда республиканинг бошқа вилоятларидан ҳам аризачилар мурожаат қилишмоқда, дейилади хабарда.\n“Агарда сиз ҳам ушбу агентлик ҳаракатларидан жабр кўрган бўлсангиз ёки ушбу иш бўйича маълумотга эга бўлсангиз, 71-230-98-40 рақами орқали мурожаат қилинг”, - дея якунланган ИИББ маълумоти.


Германия махсус хизматлари ЕХҲТга киберҳужумда Россияни гумон қилмоқда\n18:31 / 07.01.2017\nГерманиянипг конституцияни қўриқлаш бўйича Федерал маҳкамаси (BfV — ГФР ички разведкаси) раҳбари Ҳанс-Георг Маасен Европада Хавфсизлик ва Ҳамкорлик ташкилотига ҳужум Россиядан амалга оширилган бўлиши мумкин, деб маълум қилди. Бу ҳақда Frankfurter Allgemeine Zeitung ёзмоқда.\nДекабрь охирида ЕХҲТ 2016 йилнинг кузида хакерлик ҳужумига учрагани маълум бўлганди. Ўшанда у ким томонидан амалга оширилганига аниқлик киритилмаган.\nМаасеннинг маълум қилишича, ЕХҲТга ҳужумда APT28 номи билан машҳур бўлган хакерлар гуруҳи инфратузилмаси ишлатилган. Шунингдек, у APT28 Бундестагга қарши қаратилган ҳужумларни амалга оширганини ҳам эслатиб ўтди.\n"APT28 билан боғлиқ ҳолатда россиялик манбаларнинг алоқадорлигига доир гувоҳликлар бор", - дея маълум қилди Маасен.\nАввалроқ, Франциянинг Monde газетаси номи ошкор этилмаган "ғарбдаги махсус хизматга" асосан ЕХҲТга хакерлик ҳужуми APT28 гуруҳи ҳаракатлари билан ўзаро боғлиқ бўлгани ҳақида ёзганди.\nАҚШ Марказий разведка бошқармаси 2016 йилда ОАВ орқали Россияни Демократик партия серверларини бузиб киришда айблаганди. Бу Дональд Трампга сайловда ғалаба қозонишига ёрдам бериш мақсадида амалга оширилган. Шу билан бир қаторда, Россиянинг ҳужумларга алоқадорлиги юзасидан бирор далил келтирилмаган.\nГерманиянинг етакчи эшик-ромлар бренди – Rehau энди Ўзбекистонда\n14:52 / 23.05.2018


тегирмон тўғрисида савол\n00:00 / 06.09.2008 | eski savollar | 1695\nАссаламу алайкум ҳурматли Шайх ҳазратлари, мухлис мусулмонлардан бири сизга мана шу саволларни йўллашни илтимос қилган эди. Марҳамат қилиб савол сўрашга ижозат қилгайсиз.1)\tМазкур киши тегирмон қурган. Буғдойни ун қилиб сотади. Бунинг учун аввал буғдой ювилиб, сувга ивитиб қўйилади. Ивитилган 50 кг буғдой 51-53 кг. гача ун бўлади. Тахминан бир ҳафтадан кейин ун ўз вазнига қайтади. Харидор эса буни кутиб ўтирмайди. Кўпчилиги эса мана шу олган уни бир ҳафтадан кейин 50 кг.унга айланишини ҳам билмайди. Ушбу унни 53 кг. ҳисобида сотаверса бўладими? ёки буғдойнинг ўз оғирлиги (50 кг) га ҳисоблаб сотиш керакми? Ёки ун намлиги учун нархга маълум чегирма қўйиш керакми?2)\tБир шаҳарлик киши қишлоққа чўпонга молини маълум ҳақ эвазига боқиб беришга топширди. 4 та сигир ва битта бузоқча. Шунда чўпон бузоқчага ҳам ҳақ тўлашни талаб қилади, лекин мол эгаси бунга кўнмай она-бола битта ҳисоблаймиз дейди. Чўпон эса бундай бўлса, бузоқчанинг ўлган йитганини зиммамга олмайман дейди. Хуллас мана шудай битим тузилгач, 5 ойдан кейин чўпон барча молларнинг йўқолганлиги ҳақида хабар келтиради. У молларни 1 ҳафта излаб тополмаганлиги, улар ўғирланганлигини айтади. Шунда мол эгаси сигирларини топширган вақтдагидан қимматроқ нархда тўлаб беришини талаб қилади. Ушбу ҳолатда зарар қандай қопланади. Чўпон тўлиқ тўлайдими? Ёки унга қандайдир енгилликлар бўладими?3)\tШариъатимизда бой ҳисобланган киши Қашқадарёда яшайди. Уй жой, машина ва бошқа ҳожати аслиялари жойида. Фарзандлари Тошкентда ўқиганлиги сабабли улар яшаб туриши учун пойтахтдан уй сотиб олди. Анчагина қарзга (тахминан 20 млн. сўм ) ботди. Лекин даласида 40 тадан ( нархи тахминан 8 млн. бўлади) кўпроқ қўйи бор. Мана шу ҳолатдаги киши закот бериши керакми? Ёки аксинча қарздор сифатида закот олиши мумкинми? Жавобингиз учун аввалдан раҳмат. Аллоҳ таоло умрингизга барака бериб, бизни сиздан фойдалантирсин. Амин. Илтимос, биз талаба шогирдларингизни ҳам мустажоб дуоларингизда эсланг, вассаламу алайкум.Ҳурмат билан Қашқадарё вилоятидан Ҳикматуллоҳ Юсуф ўғли. 06.09.08й.\n1. - Агар буғдойни оғир қилиш ниятида ювилса, жоиз эмас. Аммо ун қилиш учун уни ювиш зарур бўлса, қуриганда енгил бўлишини ҳисобга олиб сотиш керак. Бўлмаса, алдамчиликка кириб қолади.2. - Бундай ҳолатларда талофатга учраган нарсанинг нархи талофат кунидаги нархи билан белгиланади.3. - Агар мазкур мулклар ҳожати аслия бўлса, ул одам закот олса бўлади. Аммо имкони бўла туриб қарзни бермай юрган бўлса, бўлмайди.\nЗАКОТ МАСАЛАСИ (МУХИМ)\nимом тамонидан белгиланган назр\nКредитга савдо қиладиган дўконлар учун дастур яратиш\nТаомга тушган ҳаром нарса\nкурбонлик килиш тугрисида.\nнотаниш одамлардан қолган таом ёки маҳсулот\nШундай суйса халолми\nСпирт қўшилган шоколад\nБўйинга масҳ тортиш бидъатми?\nМухаммад сураси хакида\nЎқувчиларни фанга қизиқтириш қиморми\nБу ишим ҳаромми?


Абдулазиз МАНСУР: «Халқимиз тақиқларга қарамай динсиз яшамаган» – oliymahad.uz\n— Ҳурматли шайх ҳазратлари! Маълумингизки, кейинги пайтларда телевидение ҳамда ижтимоий тармоқларда ёшларга исломий билим бериш ҳақида бир қатор баҳс-мунозаралар бўлиб ўтди ва ҳамон давом этмоқда. Ўтган етмиш йилдан ортиқроқ вақт мобайнида халқимизга “атеистик” тарбияни сингдиришга уриниб келинди. Айтиш керакки, бунга кўп соҳаларда эришилди ҳам. Кейинги ўттиз йилда эса ана шу “тарбия” оқаваларини тозалаш йўлида бир қадар жидду жаҳд қилинди. Тарихда яшаб ўтган улуғ алломаларимизнинг хоки туроблари устида мақбаралар қурилди, йиллар давомида қаровсиз қолган азиз жойлари зиёратгоҳларга айлантирилди. Уларнинг ислом дини ва дунёвий билимлар билан боғлиқ асарлари, одоб-ахлоқ борасидаги дурдоналари халққа етказилди ва бундай хайр¬ли ишлар давом эттирилмоқда. Аммо динсизликка асосланган коммунис¬тик ғоя бир неча авлоднинг онгу шуурини бузишга улгурган эди. Оқибат эса маълум: мамлакатда коррупция, порахўрлик, халқ мулкини талон-торож қилиш… Уларни бартараф этишга қаратилган қонунлар етарли. Аммо фақат заминий қонунлар билангина инсоннинг нафсини жиловлаб бўлмаслиги азалдан аён. Шу боис ҳам ота-боболаримиз диний таълимга катта эътибор беришган. Шу маънода Туркистонда бу масала қандай тартибда ечилган?\n— 1924 йилдан то 1943 йилгача Ўзбекистонда масжид ва мадрасаларда намоз ўқиш ва илм олиш таъқиқланди, деб айт-япсиз. Нега энди айнан 1943 йилда таъқиқлар олиб ташланди?…\n— Хабарингиз бор, ўша йили Германия фашизмига қарши урушаётган давлатларнинг Теҳрон конференцияси бўлиб ўтди. Натижада “Теҳрон баённомаси” эълон қилиниб, унда фашизмни узил-кесил йўқотиш, урушдан кейинги Оврупонинг тақдири, Совет иттифоқининг Японияга уруш эълон қилиши каби масалаларда ўзаро келишув бўлгани тарихий ҳужжатларда айтилади. Шунингдек, мана шу конференцияда Совет иттифоқи виждон эркинлигини тақиқлаган даҳрий давлат сифатида танқид қилинади. Албатта, Сталиннинг динларга йўл бериши битта танқид туфайли юз бермаган бўлиши мумкин. Бунга бошқа сабаблар, масалан, Амир Темурнинг қабрини очиш мумкин бўлмаган бир пайтда 1941 йил 22 июнда очилгани ва шу куни уруш бошлангани каби воқеалар ҳақида мустабидга етказилгани ҳам туртки бўлса, эҳтимол. Сталин Теҳрон конференциясидан сўнг ҳамма динларга, жумладан, Ислом динига ҳам катта эмас, кичкина дарча очишга мажбур бўлади. Бутун Совет иттифоқи бўйича тўртта — Ўрта Осиё ва Қозоғистон мусулмонлари учун Тошкентда, татар мусулмонлари учун Уфа шаҳрида, шиа ва сунний мусулмонлар учун Бокуда, шунингдек, кавказлик мусулмонларга Маҳач¬қалъада мусулмонлар диний идораси ташкил этилди. Ўрта Осиё ва Қозоғистон мусулмонлари диний идорасига Эшон Бобохон ҳазратлари муфтий этиб тайинланганлар. Ўша йили бутун республикада ҳаммаси бўлиб 84 та масжид очишга рухсат бўлди. Элимиз то 1991 йилда юртимиз мустақилликка эришгунича ўша қирқ учинчи йилда ташкил бўлган бор-йўғи саксон тўртта масжидда намоз ўқиб келди. Мен 1975 йилдан шу идора қошидаги мадрасада ўқиб, шу ерда ишлаганман. Қаерда масжид очилган, ҳаммасининг рўйхатини биламан. Бу рўйхатга битта масжид қўшиб ҳам бўлмасди, олиб ҳам. Моск¬вадан берухсат ҳатто битта масжидни ҳам таъмирлай олмасдик. Барча юмушлар СССР Министрлар Совети қошидаги диний ишлар бўйича Кенгаш назоратида турарди. Бугунгидек эсимда, Жиззахдаги масжидни таъмирлаш пайтида деворини бир метрга ўстиришганди. Бундан хабар топган ўша Кенгаш мазкур масжидни ёптириб ташлаб, табиат музейига айлантириб юборди. Бориб кўриб, ичкаридан йиғлаб чиқдим. Худонинг уйида ёввойи ҳайвонларнинг терисини шилиб, ичига сомон тиқиб, қотириб қўйишибди. Ана шундай қотирилган бир чўчқани меҳробга тикка қилиб ўрнатишибди, тиржайиб турибди. Буларни кўрган қайси мусулмон йиғламайди… Қани энди ўша пайтда Москванинг бу сиёсатига қарши чиқиб кўрсин-чи, биров! Атроф жим-жит. Ўлик сукунат… Ҳамма нарса: тўфон ҳам, ҳайқириқ ҳам ичингизда. Ичингизга ютасиз. Бир оғиз бўлсин эътироз билдиролмайсиз… Ана шундай даврларни бошдан ўтказдик.\nЗиёвуддинхон қори ҳазратнинг ташаббуслари билан бир журнал ташкил этилди. Ўша журнал номига ҳам “совет” сўзини қўшишга мажбурландик. Мен бу журналда масъул муҳаррир сифатида саккиз йил ишладим. Шундай эдики, мақолалар даст¬лаб рус тилида тайёрланиб, Москвага, ҳукуматнинг юқорида айтганим Кенгашига юборилар, у ерда таҳрир қилиниб қайтгач, ўзбек ва бошқа тилларга, араб, форс, инглиз ва француз тилларига таржима этилар эди. Ўзбек тилидагиси эски ўзбек имлосида босиларди. Кириллда ёзилса гўё халқ бутунлай имонга кириб кетадигандек… Мана шундай бир шароитда Зиёвуддинхон ибн Эшон Бобохон ҳазратлари гоҳ расмий, гоҳ норасмий йўл билан бўлса-да, Москва билан музокаралар, баҳслар олиб бориши натижасида Ислом динини ривожлантиришга баҳоли қудрат ўз ҳиссасини қўшди. Ўзининг беқиёс даражадаги илмий салоҳияти билан кишиларнинг имонини мустаҳкамладигина эмас, балки баланд кўтарди.\n— Ҳа, умримнинг асосий қисми шу идорада ўтди. Ёшлик даврларимда мадрасалар йўқ бўлгани учун, диний илмни ўзим мустақил ўргандим. Мактабда ҳам аъло баҳоларга ўқидим. Кейин Фарғона водийсидаги катта-катта алломаларнинг уйларига қатнаб диний билимларимни оширдим… Ишдан ажралмаган ҳолда уларнинг хизматларини қилиб, билмаган жойларимни сўраб илм олганман. Худога шукр, ўттиз бир ёшимгача бир ислом талабаси ўқиши керак, билиши лозим бўлган илмларни ўзлаштириб бўлгандим. 1975 йилгача мен водийда бўлдим. Кейин Тошкентга келдим, чунки биздақа илмли кишиларни ўша пайтларда давлат нафақат қадрини билмасди, балки хушламас эди. Ҳе йўқ, бе йўқ қамаб юбораверар эди. Диний олим бўлсанг, қани дипломинг, деб жавобгарликка тортарди. Шу боис мен Тошкентга диплом олиш учун келдим.\nБу масканлардаги ҳужраларга Аллоҳ раҳмат қилсин уларни, асли ўзганлик Сулаймон қори ака ҳамда марғилонлик устоз Ҳакимжон қори домлалар асос солган десак адашмаймиз. Сулаймон қори ака ўтган асрнинг 30-йилларида домла-имомлар қатағон қилинганда ота-боболари билан Қошғарга ўтиб кетган бўлиб, 50- йилларнинг охирларида қайтишади. Ўша одам аҳволни кўриб, баъзиларнинг ҳалол-ҳаромни ажратмаганидан таассуф билдириб, бу одамларнинг ёшлик йиллари қатағонларга тўғри келиб, диний билимлардан бехабар қолишганига йўяди ва болаларга исломий билим бериш керак, деган хулосага келади. Маълум бўлишича, Сулаймон қори аканинг ўзи Қошғардалигида ҳужрада ўқиган ва ўқитган эканлар. Демак, Сулаймон қори ака бу амални ўз юртига қайтгач, бу ерда ҳам татбиқ эта бошлади.\nҲозирги кунда эса мадрасаларимизда ўқитилаётган фанларга ҳеч қандай чеклов йўқ. Бир мисол. Икки нафар набирам МАЪҲАДда ўқийди. Уларнинг ўқиган китобларини биз ўттиз-қирқ ёшга бориб ўқиганмиз. Сабоқлари ўта мураккаб. Айниқса, фиқҳ дарслари жуда чуқур ўрганилмоқда. Таълимнинг бундай илғор усули араб университетларида ҳам кам учрайди. Олий таълим мадрасаларимизда ҳам бундай фиқҳни чуқур ўрганиш, “Раддул муҳтор”ларнинг матн-ларини, “Дуррул- муҳтор”ларни ўқитиш, “Усулул-фиқҳ”га ўхшаган қанча-қанча фанлар ўқитиляптики, мақсад талабаларга Ислом динини тўғри етказиш, наинки уларни, шунингдек, Муқаддас динимизга ҳар томондан ҳужум қилиб турган турли зарарли оқимлардан ҳимоялаш. Болаларимиз ўқишни яхши давом эттиришяпти. Иккинчи курсдаёқ араб тилидаги матнларни шарҳлашмоқда. Бу жараёнларни кўриб баъзан ўйлаб қоламан: ишларимиз шундай давом этса, араблар диний илмни бизга келиб ўрганишса ажаб эмас.\n1067600cookie-checkАбдулазиз МАНСУР: «Халқимиз тақиқларга қарамай динсиз яшамаган»no\nОлдингиИмом Термизийни чуқур тадқиқ этган ҳиндистонлик алломалар ташрифиКейингиПайғамбаримизга муҳаббат иймондандир


Мониторинг ва таҳлил\n1800 нафар сиғимга эга 10-сонли колонияда ташриф амалга оширилган кунда 1060 нафар маҳкум жазо муддатини ўтамоқда. Мониторинг давомида колония ошхонаси ва маҳкумларга овқат тайёрлаш жараёни, озиқ-овқат омборхонасидаги таъминот ва таомнома менюси кўздан кечирилди.\nШунингдек, колония Тиббиёт бўлими ва маҳкумларга тиббий хизмат кўрсатиш ҳолати ҳам ўрганилиб, республикамизда каронавирус инфекцияси билан зарарланиш хавфи ҳали ҳамон сақланиб қолаётгани сабабли, ажратилиши зарур бўлган дори-дармонлар таъминоти ва уларнинг Жаҳон соғлиқни сақлаш ташкилотининг COVID-19 билан касалланган беморларни даволаш бўйича тавсия қилинган дори воситаларига мослиги текширилди. Аниқланишича, муассасада дори-дармондан муаммо йўқ, лекин 3 та шифокор ўрни вакант. Жазони ижро этиш муассасаларининг аксариятида тиббиёт соҳасидаги мутахассислар етишмаслиги ҳолатига дуч келинмоқда.\nКолонияда қисқа муддатли ва узоқ муддатли учрашув хоналари ҳамда телефон сўзлашув хоналари мавжуд бўлиб, маҳкумлар ва уларнинг оила аъзоларига қўшимча имконият яратиш мақсадида онлайн равишда видео-мулоқот хизмати ҳам йўлга қўйилган.\n15 мингдан ортиқ ҳуқуқий, диний ва бадиий адабиётларни жамлаган муассаса кутубхонасида маҳкумлар бўш вақтини мазмунли ўтказиши учун етарли шароитлар яратилган.\nМониторинг доирасида, “Омбудсман қутиси” кўздан кечирилиб, 6 нафар маҳкумнинг мурожаати ўрганиш учун қабул қилиб олинди. Шунингдек, мониторинг давомида 20 нафар маҳкумлар билан шахсий қабул ўтказилди.\nОмбудсманнинг Қашқадарё вилоятидаги Минтақавий вакили Муродулла Нормуродов:\nМониторинг давомида муассасада маҳкумлар учун инсон ҳуқуқларини қўпол равишда бузилишига олиб келувчи ҳолатлар кўзга ташланмади. Ҳақиқатдан ҳам жазони ижро этиш муассасаларидаги шароитлар йилдан-йилга яхшиланиб бормоқда. Аҳамиятлиси шундаки, қабулимда бўлган 3 нафар маҳкум уларга жиноятчилардек эмас балки, инсонийлик нуқтаи назаридан муомалада бўлинаётгани, руҳий ва жисмоний қийноқлар йўқлиги ва мониторинг тадбирларини мунтазам ўтказиб борилаётганлиги учун миннатдорчилик билдирди.\nОлий Мажлиснинг Инсон ҳуқуқлари бўйича вакили Матбуот хизмати


Жаҳон Соғлиқни Сақлаш Ташкилоти (ЖССТ) - BBC News O'zbek\n...да чоп этилган 9:07 30 август 20219:07 30 август 2021\nBBC Дунё: Америкада тоза сув муаммосини ҳал қилишга бел боғлаган қизалоқ ким? BBC News Uzbek (Видео)\nBBC Дунё: Америкада тоза сув муаммосини ҳал қилишга бел боғлаган қизалоқ ким? Ҳамда ҳафтанинг бошқа сара лавҳаларини томоша қилиш учун учун BBC Ўзбек билан бирга дунё кезинг.\n...да чоп этилган 13:07 24 август 202113:07 24 август 2021\nАфғонистон: Толибон коронавирус, қора моғорни нима қилмоқчи?\nТолибон қудратга қайтган сўнгги ўн кун ичида Жаҳон Соғлиқни сақлаш ташкилоти устма-уст баёнот билан чиқди. Афғонистонда коронавирус кучаяётганини айтди. Ташкилотнинг огоҳлиги ҳаракат янги ҳукумат тузиш устида “жиддий” иш олиб бораётган бир пайтга тўғри келди. Бунга толибларнинг муносабати ҳозирча маълум эмас.\n...да чоп этилган 8:38 22 июл 20218:38 22 июл 2021\nЯнги статистика: Ҳиндистонда қора моғордан ўлганлар сони минглаб экани маълум бўлди\nҲиндистонда қора моғорга йўлиққанлар сони 45 минг кишидан ортган. Янги маълумотлар эълон қилинди. Қора моғор сизни кўзсиз қолдириши, ўлдириши мумкин. Яқинда қора моғор Ўзбекистон ва Марказий Осиёга бевосита чегарадош Афғонистонда ҳам аниқланган.\n...да чоп этилган 6:03 20 июл 20216:03 20 июл 2021\nКоронавирус: Дельта ёки ҳиндча штаммни юқтирсангиз, нима бўлади? Ўзбекистон ва дунё\nҲозир асосий эътибор вируснинг Дельта - ҳиндча хилига берилмоқда. Чунки у одамлар соғлигига аввалги хилларга нисбатан каттароқ хавф туғдирмоқда. Дельта, коронавирус штаммлари нима ўзи? Вакциналар бизни улардан қанчалик ҳимоя қилади?\n...да чоп этилган 11:07 19 июл 202111:07 19 июл 2021\n'Осиё айиғи' ўлими, Ўзбекистонда янги чекловлар, Россияда енгилликлар ва Британияда эркинлик\nЎзбекистонлик таниқли ММА жангичиси вафот этди. Мурот Хонтўраев 34 ёшда эди. Вакцинанинг ўзи етмайди, талабларга амал қилинг. Саккиздан саккизгача ва очиқ ҳавода. QR-код тизими нега тез бекор қилинди? Пандемия даврида Россияга кетувчилар ортган.\n...да чоп этилган 10:51 6 июл 202110:51 6 июл 2021\nҚора моғор Афғонистон шимолига ҳам етиб келди, вазият қанчалик хавотирли?\nАфғонистон қора моғор аниқлангани расман тасдиқланган Ўзбекистонга бевосита чегарадош биринчи минтақа давлати бўлди. Қора моғор касаллиги ўзбекистонликлар учун қанчалик хавфли, деган савол ҳали май ойидаёқ ўртага чиққанди. У одамларни кўзларидан айириши, ўлдириши мумкин.\n...да чоп этилган 6:01 5 июл 20216:01 5 июл 2021\nТожикистон: 18 ёшдан катталар Ковидга қарши мажбурий эмланади\nТожикистон бу каби қарорга келган биринчи Марказий Осиё давлати бўлди. Янгилик ҳатто айрим халқаро нашрларнинг ҳам эътиборини ўзига тортди. Агар, расмий статистикага таянилса, Тожикистон минтақанинг коронавирус энг кам тарқалган давлати бўлади.\n...да чоп этилган 7:04 28 июн 20217:04 28 июн 2021\nШифокорлар одамларга ниҳоятда диққатли бўлишни маслаҳат беришмоқда. Уларнинг айтишларича, коронавирус ҳиндча штаммининг белгилари бошқалариникига ўхшамайди. Ҳиндча штамм яқинда Россия ва Қозоғистонга кириб келган. Ўзбекистонда ҳам борлиги ҳалича буткул рад этилмаган.\n...да чоп этилган 10:48 2 июн 202110:48 2 июн 2021\n...да чоп этилган 9:53 11 май 20219:53 11 май 2021\nҲиндистон: Дарё чиқариб ташлаётган жасадлар ва кўзсиз қолаётган одамлар. Даҳшатли коронавирус инқирози ичида бўлган Ҳиндистондан устма-уст хавотирли хабарлар олинмоқда.\nсаҳифа 1 ...нинг 87


25 октябрь, 2021, 10:27\nТеглар:Турон | Баҳром Ҳакимов | Игорь Шквирин | Суперлига\nЖамоа охиригача курашмоқчи.\n- Битта фикрга бордимки, хато бугун ёки кеча бўлгани йўқ. Хато қишда бўлган. Ҳамма ўзининг хатосини яхши билса керак. Лекин мен муҳокама қилмайман. Шквиринда ҳам, Исмоиловда ҳам бироздан омад етишмади. Кўрган бўлсангиз, футболчилар бор кучини беряпти. Омад юз ўгиряпти, айрим паллаларда қўпол хатоларга йўл қўйишяпти. Барибир икки-уч ой ичида жамоа тузиш қийинроқ. Эсингизда бўлса, ўз вақтида “Андижон”ни қабул қилиб олганимда асосий таркибдан 7-8 нафар ўйинчилар қолган. Бу ерда мураббийлар ўз ўйинига мослаб селекция қилишган. Шу ўринда раҳбарларга раҳмат. Улар жамоа учун шароитларни яратди. Шунга яраша натижа бўлмаса ачинади. Нимага деганда, шунча маблағ сарфланди. Фақат ишлаётганлар масъулиятни чуқур сезмади-да. Чунки бу ердаги масъулият катта эди. Клуб хусусий бўлгани учун раҳбарият чўнтагидан сарфлаяпти. Улар Ислом Исмоилов ва Игорь Шквиринга имконият беришди. Аммо раҳбарият билан суҳбатлашганда биляпманки, улар тўхтаб қолмоқчи эмаслар. Муҳими, “Турон” “Обод”га ўхшаб қолмайди.\nШквиринни кетишига келсак, бу унинг қарори. Аслида мени ёзда чақиришганида Шквирин билан бу тўғрисида гаплашгандик. Фақат ўшанда нимадир бўлиб амалга ошмай қолганди. Маслаҳатчи мураббий сифатида ўзини қандай тутиши ва нима қилиши кераклигини биламан. Ўз пайтида МҲСКда ишлаганимда Тихонов менга маслаҳатчи эди. Ундан кўп нарсани ўрганганман. “Турон”да маслаҳатчи бўлсам-да, бош мураббий бор эди ва унинг ишига аралашмасдим. Агар мендан қандайдир маслаҳат сўраса берардим. Шквиринга омад келмади. Лекин иккинчи даврада кўпроқ очко олаётганди. Ҳар ўйинда кўп имкониятлар яратиляпти, аммо тўп дарвозага кирмаяпти. Мана, “Бунёдкор”га қарши ҳам жамоа ёмон ўйнамади. Фақат футболчиларнинг хаёлида тўртта ўйинни ютиш керак, деган ўй бор эди. Жамоа ёмон эмас. Лекин қаердадир хатолар бўлган. Фақат ҳамма ўзининг хатосини ўзи таҳлил қилиши керак. Мен эса бошқаларни хатосини гапирсам яхши эмас. Раҳбарларга ҳам у ундай қилди, буниси бундай қилди, деб айтмайман. Барибир охиригача ўйнаймиз. Сўнгги ўйиндан кейин йигитлар билан гаплашдим. Дам олинглар, аммо ким ишонамаётган бўлса, шартномани икки томонлама бекор қилиб кетаверсин дедим. Лекин олдимизда учта ўйин бор экан, “Турон” охиригача курашади. Қўлни туширганимиз йўқ. Хурсанд қилгани, футболчилар “Бунёдкор”га қарши бор кучини берди. Агар Қаюмов вазиятдан фойдаланиб гол урганида ҳаммаси бошқача кечарди.\nЭнди жамоада катта мураббий сингари футболчиларни кейинги ўйинларга тайёрлаймиз. Бу ерда Анвар Бердиев ва яна бошқалар ҳам бор. Биз маслаҳатлашиб иш кўрамиз. Албатта, масъулиятни ўзимдан олганим йўқ. Тўғри, раҳбарлар натижалардан ранжиган. Лекин бошлаган ишидан қайтмоқчи эмас. Ярим йўлда ташлаб кетмайдилар, - дея фикрини якунлади Ҳакимов.\n"Турон" легионери жамоадан кетди


Тошкент – Москва – Тошкент йўналишида поездлар қатнови йўлга қўйилмоқда - UzNews.uz\nТошкент – Москва – Тошкент йўналишида поездлар қатнови йўлга қўйилмоқда\nРоссияда қолиб кетган ўзбекистонликлар махсус поездларда ватанга қайтишлари мумкин.\nПандемия даврида Россияда қолиб кетган юртдошларимизни олиб келиш мақсадида Ўзбекистон Тошкент – Москва – Тошкент йўналишида махсус поездлар қатнови йўлга қўйилмоқда. Бу ҳақда Транспорт вазирлиги Матбуот хизмати хабар берди.\n14, 21, 28 декабрда Москва Казанский – Тошкент йўналишида поездлар қатнови амалга оширилади. Рейс Москвадан соат 22:28 да жўнайди. Ушбу поездларга фақат бир томонга, яъни Москва – Тошкент йўналишига чипталар сотилади.\nЙўловчиларга қўшимча қулайлик яратиш мақсадида чипталарнинг электрон сотуви йўлга қўйилган.\nШунингдек, Москвадаги фуқароларимизнинг яқинлари Ўзбекистонда туриб, уларнинг шахсини таслиқловчи ҳужжати нусхаси билан “Ўзбекистон темир йўллари” АЖ веб-сайти орқали чипталарни электрон тарзда харид қилиб олиб, жўнатишлари ҳам мумкин.


Бош саҳифаАвтоUzAuto Motors ишлаб чиқариш ҳажмини оширди: Президент топшириғи ўз вақтида бажарилмоқда\nUzAuto Motors 2020-йилда 280 000 дан ортиқ автомобил ишлаб чиқариб ўзининг тарихий ишлаб чиқариш рекордини янгилади ва шу тариқа барча моделларнинг эркин сотилишига эришди. Аммо пандемия ва глобал микрочиплар танқислиги ўз тузатишларини киритиб 2021 йилда ишлаб чиқариш ҳажмини камайтирди. Бу эса 2022 йил бошида харидорларга 89 300 дан ортиқ автомобил қарздор бўлишига олиб келди.\n15 феврал куни Президент Шавкат Мирзиёев раислигида автомобил саноати масалаларига бағишланган йиғилишда бир қатор муҳим қарорлар қабул қилинди. Хусусан, давлат раҳбари жорий йилнинг 1 майига қадар автомобил сотиб олишда юзага келган навбатлар билан боғлиқ муаммоларни тўлиқ бартараф этиш бўйича топшириқ берди.\nШубҳасиз, компания бозорни керакли миқдордаги автомобиллар билан тўлдириш учун барча саъй-ҳаракатларни амалга оширмоқда. Завод ҳар куни конвеерлардан 1 000 дан ортиқ автомобил ишлаб чиқариб, тўлиқ қувват билан ишламоқда.\nМaрт-апрел ойларида ишлаб чиқариш ҳажмини ошириш учун қўшимча 4200 дона автомобил ишлаб чиқариш учун ҳаво йўллари орқали 656 тонна бутловчи қисмлар олиб келинди. "Uzbekistan Airways" АЖ билан келишган ҳолда, энг муҳим автокомпонентларни етказиб бериш учун чартер рейслари ташкил этилди.\nУшбу ва бошқа мисли кўрилмаган чора-тадбирлар автомобил бутловчи қисмларини максимал даражада етказиб беришга имкон берди, бу эса ўз навбатида заводнинг узлуксиз ишлашини таъминлади. GM International президенти Стивен Кифер ва бошқа бир қатор микрочип ишлаб чиқарувчилар билан олиб борилган музокаралар яримўтказгичларни қўшимча етказиб бериш (етказиб берилган микрочиплар ҳажми 14 мингдан 20 мингга оширилди) ва инқироз даврида прогноз қилинганидан кўпроқ автомобил ишлаб чиқариш имконини берди.\nИшлаб чиқариш ускуналарини модернизация қилиш ва технологик жараёнларни оптималлаштириш натижасида UzAuto Motors'нинг ишлаб чиқариш қувватлари ҳам сезиларли даражада оширилди. Хусусан, Lacetti автомобилларини пайвандлаш линияларидаги жараёнларни оптималлаштириш ҳисобига кунлик ишлаб чиқариш ҳажми 28 фоизга ошди.\nCobalt автомобилларини ишлаб чиқаришда технологик жараёнларни такомиллаштириш ва роботлаштириш орқали ушбу моделнинг кунлик ишлаб чиқариш қуввати 22,5 фоизга оширилди. Бундан ташқари, қуритиш печини кенгайтириш ва кузовнинг пастки ҳимоя қатламини қайта ишлаш жараёнини яхшилаш орқали бўёқлаш цехининг такомиллаштирилиши натижасида, ишлаб чиқаришни 15 фоизга оширишга муваффақ бўлди. Натижада Асака заводида Lacetti/Cobalt/Spark автомобилларини ишлаб чиқариш ойига 19 200, Хоразм заводида эса Damas/Labo автомобилларини ишлаб чиқариш 9 000 донага етказилди.\nБундан ташқари, UzAuto Motors томонидан автомобил эгаларига етказиб бериш муддатини қисқартириш учун жорий йилнинг май ойидан бошлаб харидорларга ҳам етказиб бериладиган янги комплектациядаги Cobalt автомобилини ишлаб чиқаришни йўлга қўйиш режалаштирилган.\nПандемияга қадар бўлган ишлаб чиқаришга эришиш бугунги кунга келиб, йил бошида шартнома тузилган автомобиллар умумий сонининг 92 фоизини (82 300 донадан ортиқ автомобил) истеъмолчиларга шартномада кўрсатилган муддатдан бир неча ой олдин топшириш имконини берди. Ишлаб чиқарилган 2 700 дан ортиқ автомобил истеъмолчиларга етказиб бериш жараёнида, қолган 4 300 донаси эса ишлаб чиқариш жараёнида, бу топшириқни 30 апрелга қадар бажарилишини таъминлайди. Умуман олганда, 2022-йил бошидан ҳозирги кунга қадар эгаларига 104 000 дан ортиқ автомобил (шу жумладан премиум сегмент) топширилди, бу автомобил заводининг умумий ишлаб чиқариш ҳажмининг 1/3 қисмидан кўпроғини ташкил этади.\nЖорий йилнинг март ойидан дастлабки тўлов миқдорининг 85 фоиздан 50 фоизгача пасайтирилган ҳолда контрактациянинг қайта тикланиши, шунингдек, автомобиллар нархининг барқарорлиги уларни фойдали сармоя воситасига айлантирди ва талабнинг кескин ошишига олиб келди. Қайта сотиш мақсадида автомобил сотиб олаётган шахсларнинг юқори фаоллиги компанияни шартнома шартларига бундай мижозларга автомобилларни етказиб беришни қўшимча 4 ойга кечиктириш ҳуқуқини киритишга мажбур қилди, бу эса уларнинг сезиларли даражада қисқаришига олиб келди.\nАвтомобилларга бўлган талабнинг ғайритабиий ўсишига сезиларли ҳисса қўшиш, асосан, маҳаллий автомобиллар нархининг доллар эквивалентида сезиларли даражада пасайиши билан боғлиқ. Шу билан бирга, Давлатимиз раҳбари топшириғига кўра, жорий йилнинг феврал ойидан бошлаб импорт қилинадиган автомобиллар учун божхона тўловлари 2 баробардан зиёдроққа пасайтирилди. Автомобил бозорини либераллаштириш, шунингдек, ички бозорда рақобатчилар кенг доирасининг мавжудлиги Chevrolet автомобилларининг оммавийлигини камайтирмади: агар 2021-йилнинг март-апрел ойларида автомобил сотиб олиш бўйича 33,4 мингга яқин шартнома тузилган бўлса, жорий йилда бу кўрсаткич қарийб 82 мингтани ташкил этди (ўсиш суръати 2,4 баробар).\nГлобал ва геосиёсий инқирозлар шароитида компания томонидан кўрилган барча чора-тадбирлар мижозлар олдидаги мажбуриятларни ўз вақтида ёпиш ва "заҳира" ташкил этиш имконини берди - ҳозирда дилерлик марказларида 2000 га яқин автомобиллар, шу жумладан, 1000 дан ортиқ Nexia автомобиллари мавжуд.


Нукуслик имконияти чекланган аёлга 10 та товуқ ёрдам тариқасида берилди- Kruz.uz\nНукуслик имконияти чекланган аёлга 10 та товуқ ёрдам тариқасида берилди\n10:07, 18.09.2017 1376 0 Жамият\nХалқимиз азалдан бир – бирига меҳрибон, қўлидан келганча ёрдамга муҳтожларга кўмак бериб келган. Ижтимоий ёрдага муҳтож, кам таъминган, боқувчиси йўқ оилалар Қорақалпоқ диёрида ҳам бор албатта. Шундай оилаларни топиш, уларга иложи борича кўмак бериш, оғрини енгил қилиш мақсадида Қорақалпоғистон Республикаси Истеъмолчилар ҳуқуқларини ҳимоя қилиш жамиятлари Федерацияси ходимлари Федерация раиси Ахмет Урумбаев бошчилигида Нукус шаҳри Саманбай МФЙда ўрганиш исгларини олиб борди. Маълумот ўрнида айтиш керак, мазкур ҳудуд Ўзбекистон Республикаси Президентининг 2017-йил 8 августдаги “Ҳудудларнинг жадал ижтимоий иқтисодий ривожланишини таъминлашга доир устувор чора тадбирлар тўғрисида”ги қарори ижросини таъминлаш мақсадида Нукус шаҳар Истеъмолчилар ҳуқуқларини ҳимоя қилиш жамиятига белгилангандир. Бу ҳақда Қорақалпоғистон Республикаси Истеъмолчилар ҳуқуқларини ҳимоя қилиш жамиятлари Федерацияси Матбуот ва ахборот сектори мутахассиси Дилшода ДАУЛЕТБАЕВА "KRuz.uz"га хабар берди.\nЎрганиш ишлари натижасида Саманбай МФЙ Чимбой ели кўчаси 31-уйда яшовчи фуқаро Сапарова Иқлийманинг турмуш ўртоги оламдан ўтганлиги, ўзи эса сил (туберкулёз) касаллиги туфайли 2-гуруҳ ногирони эканлиги ҳамда иккита қиз фарзандини ўзи ўстириб келаётгани аниқланди. Хонадонга Федерация ходимлари ҳамда Маҳалла фуқаролар йиғини фаоллари бориб, уларнинг холидан хабар олишди. Яшаш шароити билан яқиндан танишди. Қорақалпоғистон Республикаси Истеъмолчилар ҳуқуқларини ҳимоя қилиш Федерацияси томонидан Иқлийма опага умумий қиймати 300.000 сўмлик 10та товуқ, еми билан бирга ёрдам тариқасида берилди.\n“Федерация ходимлари ва МФЙ ходимлари уйимга келиб холимдан хабар олганликлари учун жуда хурсандман. Уларнинг беган товуқлари эса менга катта совға бўлди. Кўмак берувчи “қўллар”нинг кейинги фаолиятига омад тилайман ҳамда бугунги ёрдами учун ўз миннатдорчилигимни билдириаман” дейди Сапарова Иқлийма опа.\nХонадонни кўздан чекирсанггиз таъмирталаб ҳолатда эканлиги, томдан чакки ўтганини кўрасиз. Шунинг учун Сапарова Иклиймадан бошқа яна қандай кўмак берилишини сўралганда,\nтомонини хашак ёки қамиш ёпиб лой билан суваб берилишини,\nуйни иситиш учун иситиш қозони йўқлигини,\nундан ташқари хонадоннинг қўшни билан чегаралаб турувчи ёғоч панжалари ҳам иложи борича таъмирлаб берилса яхши бўларди дея жавоб қилди.\nУнинг мурожаати Федерация раҳбарияти ва МФЙнинг фаоллари маслаҳатида ҳашар йўли билан шу ойининг ичида амалга оширилиши режалаштирилди. Иситиш қозони эса Қорақалпоғистон Республикаси Истеъмолчилар ҳуқуқларини ҳимоя қилиш жамиятлари Федерацияси томонидан совға қиланади.\nжўжалар паспорт Ўзбекистон мустақиллигига 25 йил Дизайнер Президент совғалари цемент хорижий олийгоҳ иш бор дастлабки ўқув сабоқлари Аллан Алланазаров\n14:12, 02.06.2020 276\n21:31, 01.06.2020 145


Яккалик баҳсларида спортчиларимиз тенгсиз бўлди|Оҳангарон ҳаёти - Жизнь Ахангарана\nЯккалик баҳсларида спортчиларимиз тенгсиз бўлди\nЖорий йилнинг 4 февралида Қорахтойдаги Болалар ва ўсмирлар спорт мактабида “Ўзбек жанг санъати” бўйича Ўзбекистон чемпионати олдидан саралаш мусобақалари доирасида вилоят биринчилиги ўтказилди. Қизғин ва муросасиз кечган баҳслар ўсмирлар, ёшлар, катталар ўртасида ташкил этилди. Вилоятнинг барча шаҳар ва туманларидан сараланган, “Ўзбек жанг санъати” билан мунтазам равишда шуғулланиб келаётган 200 нафар иштирокчи турли ёш ва вазн тоифаларида ғолиблик учун кураш олиб боришди.\nУнда туманимиздаги болалар ва ўсмирлар спорт мактабининг тажрибали ўқитувчилари Феруза Пардаева ҳамда Шаҳноза Пўлатова мураббийлигидаги ўқувчилар туманимиз шарафини муносиб ҳимоя қилишди. Мусобақа якунларига кўра, жамоа ҳисобида Ангрен шаҳри жамоаси 1, Чирчиқ шаҳри жамоаси 2, Бўка тумани вакиллари эса 3-ўринни қўлга киритди. Яккалик баҳсларида эса туманимиз вакиллари пешқадамлик қилишиб, юқори натижаларни қайд этишди.\nМусобақада туман ҳокими ўринбосари А. Юлдашев, вилоят Ўзбек жанг санъати федерацияси раиси Қ.Саттаров, туман Жисмоний тарбия ва спорт қўмитаси бошлиғи Б.Ортиқов иштирок этди.\nболалар спорти, мусобақа


Сифати кафолатланмаган дори воситаларининг ноқонуний олиб кирилишига чек қўйилди\nСифати кафолатланмаган дори-дармон ва озиқ-овқат маҳсулотлари инсон учун энг азиз неъмат – сиҳат-саломатликка жиддий хавф туғдириши шубҳасиз. Афсуски, ушбу оддий ҳақиқатдан кўз юмган айрим кимсаларни юртдошларимизнинг саломатлигидан кўра, мўмай даромад кўпроқ қизиқтираётган кўринади.\nАмалдаги тартибларга кўра, республикамизга четдан олиб келинадиган дори-дармон воситалари ва озиқ-овқат маҳсулотлари мажбурий тартибда сертификатланадиган товарлар турига киради. Шунингдек, бу турдаги товарлар давлат тилида ҳам маркаланиши лозим.\nЯқинда Хоразм вилояти божхона бошқармаси ходимлари сифати кафолатланмаган дори-дармон воситаларини мамлакатимизга ноқонуний олиб кирилишига чек қўйишди.\nЖумладан, “Урганч аэропорт” чегара божхона постида 616-сонли “Москва-Урганч” рейси билан самолётда учиб келиб, “яшил” йўлакдан ҳаракатланган фуқаро Б.Назаровнинг (мақоладаги барча исм-шарифлар ўзгартирилган) қўл юклари божхона назоратидан ўтказилганида, божхона ходимининг оғзаки сўрови пайтида маълум қилинмаган Ўзбекистон Республикаси Вазирлар Маҳкамасининг 2016 йил 8 июндаги 191-сонли қарори билан тасдиқланган Низомга асосан жисмоний шахслар томонидан шахсий фойдаланиш учун белгиланган олиб кириш меъёридан ортиқ бўлган ҳамда ҳеч қандай сифатини белгиловчи ҳужжатлари бўлмаган 80 та ампула ва 1500 дона капсулага жойлаштирилган дори воситалари борлиги аниқланди. Хорижда ишлаб чиқарилган 2 турдаги мазкур дори-дармонларнинг умумий қиймати 7 млн. 750 минг сўмни ташкил қилди.\nҲозирда мазкур ҳолат юзасидан божхона текширувлари ва суриштирув ҳаракатлари давом эттирилмоқда.\nШу ўринда юртдошларимиздан божхона қоидабузарликлари ёки божхона ходимларининг ноқонуний хатти-ҳаракатлари юзасидан Хоразм вилояти божхона бошқармасининг 0(362)-224-59-20 – рақамли “Ишонч телефони”га қўнғироқ қилишлари мумкинлигини эслатиб ўтамиз.


Кутилаётган катта умидлар “катта”ларни қизиқтирадими?\nhttp://uza.uz/ru/images/426t.jpg Туркманистон президенти Қурбонқули Бердимуҳаммедовнинг Ўзбекистонга ташрифидан икки давлат чегарасида яшовчи аҳолининг умиди катта бўлаётир.\nМаълумотларга кўра, Туркманистоннинг Ўзбекистон билан чегарадош Лебоб ва Тошҳовуз вилоятларида 700 мингдан зиёд ўзбек истиқомат қилади. Ўзбекистонда эса 160 минг этник туркман яшайди.\nХўш, Ўзбекистоннинг Туркманистон билан чегара ҳудудларида яшовчи аҳоли икки давлат раҳбарларининг учрашувидан нималарни кутмоқда?\nҚорақалпоғистоннинг Туркманистон билан чегара ҳудудлари узунлиги 400 километрни ташкил қилади. Чегара муаммолари боис, азал-азалдан чегара нималигини билмай, оға-ини, қариндош-уруғ бўлиб кетган икки миллат ўртасидаги борди-келди тобора қийинлашаётгани кузатилади. Қорақалпоғистонликлар Туркманистон президентининг Тошкентга ташрифи натижасида айни муаммо барҳам топишига умид боғламоқда.\n“Қорапалқоғистонликлар Туркманистон президентининг Тошкент сафаридан ўзаро ҳамкорлик билан бирга, асосан, чегаралар очилишини кутяпти. Бу тўғрида Ўзбекистон президенти Ислом Каримовнинг ўтган йил октябрь ойидаги Ашхобод сафаридан сўнг келишув имзоланган. Лекин бу келишувларнинг реал натижалари кўринмаяпти. Шунинг учун туркман президентининг Тошкентга сафари якунида чегара муаммолари ҳал бўлишини кутишяпти”,- дейди қорақалпоғистонлик Солижон Абдураҳмонов.\nХоразмликлар ҳам икки давлат раҳбарларининг Тошкентдаги учрашуви чегара муаммоларига барҳам берар, деган умидда.\n“Туркманистонга визасиз ўтиш илгари 6 кун бўлган бўлса, ҳозир 3 кун. Яна Ўзбекистон фуқаролари 8 доллар тўлаши керак. Жуда кўп оилаларнинг бу маблағни тўлашга қурби етмаслигини инобатга олсак, одамлар Туркманистон томони чегарадаги тўлов бекор қилинишини кутмоқда”,- дейди суҳбатдошлардан бири.\nДемаркация муаммолари боис ҳам ўзбек-туркман чегара ҳудудларда яшовчи аҳоли кўпгина мушкулликларга дуч келди. Биргина Қорақалпоғистоннинг Шуманай туманида 2 минг аҳоли демаркация туфайли бошпанасиз қолди. Чегара ҳудудларидаги аҳоли Тошкентдаги учрашувдан кейин демаркация муаммолари ҳам ечим топишини истайди.\nКузатувчи Тўрабек Сано эса туркманистонликлар Ўзбекистонга ўтганида дуч келадиган асосий муаммога тўхталди.\n“Муаммоларнинг бири ўзбек сўмининг конвертация қилинмаганидир. Улар Ўзбекистонга келиб Туркманистонга қайтар экан, ўзбек сўмини манатга айлантириш муаммосига дуч келади. Бу муаммо ҳал этилмаган ва учрашувдан кейин ҳам ҳал этилишига ишониш қийин”,- дейди Тўрабек Сано.\nМарҳум туркманбоши Сапармурод Ниёзов даврида Туркманистондаги айрим ўзбек келинлари болалари билан Ўзбекистонга қайтариб юборилган эди.\n“Туркманистонга келин бўлиб тушган қорапалпоғистонлик қизларни бироз муддатдан кейин Туркманистон томонининг тегишли ҳужжатларини расмийлаштирмаганлик баҳонасида чиқариб юбориш ҳолатлари кузатилмоқда. Бундай ҳолатлар Амударë, Чимбой туманларида, айниқса, туркманлар кўп яшайдиган Тўрткўл туманида бор”,- дейди С.Абдураҳмонов.\nЭндиликда аҳоли келинлар ўз оилаларига қайтишига умид қилмоқда.\nШунингдек, С.Ниёзов даврида Туркманистондаги ўзбеклар камситилиб, тазйиқ ва таҳдидларга дуч келган. Мавжуд ўзбек мактаблари, ўзбек тилидаги газета-журналлар ёпилганди.\nКузатувчи Тўрабек Сано фикрича, айни муаммоларнинг тўла ечим топиши мушкулдир.\n“Туркманистондаги ўзбеклар муаммоси ҳеч кимни қизиқтирмайди. Туркманистондаги ўзбекларни ўз вақтида уйларидан уриб чиқариб, мамлакат ичкарисига кўчиришганига ўзим гувоҳман. Туркманистондаги ўзбеклар муаммоси ечилиши қийин масала. Ислом Каримов ҳукумати ўзбек миллатининг қайғусини, дардини эшитмайди. Шунинг учун у бу талабларни Қ.Бердимуҳаммедов олдига қўйиши қийин”,- деди Т.Сано.


Dori-Darmon АК дорихоналар ва дори нархларини Ўзбекистон очиқ маълумотлар порталига жойлаштирди\n11:22 / 30.10.2015\nУшбу рўйхатдан компанияга тегишли дорихоналар номлари, манзиллари, алоқа рақамлари ва иш соатлари ҳақидаги маълумотлар ўрин олди. Шунингдек, рўйхатга дорихоналарни топиш учун қулайлик яратиш мақсадида электрон харита илова қилинди.\nАйни кунларда Dori-Darmon АК структурасида 1 364 дорихона ва дорихона филиаллари мавжуд.\nДори воситалари рўйхатида эса Тошкент шаҳри ва вилояти, Наманган, Самарқанд, Сирдарё вилоятлари ва Термиз шаҳрида жойлашган дорихоналарда реализация қилинадиган 1 729 номдаги дори воситалари ҳақида маълумотлар келтирилди.\nКомпания матбуот хизматининг таъкидланишича, бу маълумотлар айрим ҳолларда кузатилиши мумкин бўлган дори воситалари нархларини ошириб сотиш ҳолатларининг олдини олишга хизмат қилади.


Lifestyle 11:32 / 30.05.2019 11058\nКичик тадқиқот кунига 8 г омега-3 ёғ кислоталарини қабул қилиш қондаги глюкоза даражасини 22 фоизга ортишига олиб келади. Тўғри, бу II турдаги диабетга эга одамларгагина тегишли – бошқа одамлар тадқиқ этилмаган.\nҚон кетиш эҳтимолини оширади\nКунига 640 мг ва ундан кўпроқ омега-3 қабул қилиш соғлом катта одамларда қоннинг қотишини камайтириши мумкин. Ҳар куни 1 граммдан 5 граммгача балиқ мойи қабул қилган ўсмирларда бурундан қон кетиш эҳтимоли ортади.\nҚон босимини пасайтиради\nГипертониклар учун яхши бўлган нарса гипотониклар учун ёмон. Агар муаммоингиз – қон босимининг пастлиги бўлса, балиқ мойини қабул қилишда эҳтиёткор бўлиш лозим. Шунинг учун ўзингизни ёмон ҳис этишга олиб келади.\nИч кетиши – балиқ мойини истеъмол қилишнинг энг кенг тарқалган қўшимча таъсирларидан бири.\nЖиғилдон қайнашига олиб келади\nОшқозондаги ноқулайликларга ҳам. Бу қўшимча таъсир кенг тарқалган. Шунинг учун кислотали рефлюксга мойил бўлсангиз, балиқ мойини истеъмол қилишда эҳтиёткорлик лозим.\nДемак, балиқ мойини истеъмол қилиш керакми ёки йўқми?\nСоғлом бўлиш учун ҳафтасига 140-280 г балиқ мойи етарли. Агар рационингизда у камроқ бўлса, қўшимча омега-3 қабул қилиш мумкин.\nАйнан қанча эканлиги – жуда мураккаб савол. Тиббиёт ходимлари балиқ мойининг кунлик нормаси бўйича аниқ кўрсаткичлар борасида аниқ фикрга келишмаган. Улар фақат тахминларни олға суришади. Демак, Америка Соғлиқни сақлаш миллий институтининг талқинига кўра, эркаклар кунига 1,6 г омега-3 ёғ кислотаси, аёллар эса – 1,1 г истеъмол қилиши зарур.\nБироқ дозани мустақил равишда эмас, соғлиғингиз, рационингиз ва умуман ҳаёт тарзингиздан бохабар терапевт билан биргаликда танлаш лозим. Ана шунда балиқ мойидан максимум даражада фойда оласиз ва зарарли жиҳатларига дуч келмайсиз.


Бегижон Аҳмедов: САЙЁҲ (4) « Ўзбекистон Халқ Ҳаракати\nБегижон Аҳмедов: САЙЁҲ (4)\n10 November 2019 - 14:19\nГўзаллик уни томоша қилаётган одамдан кўра,\nунга ҳиссиёт билан интилаётганнинг юрагида кучлироқ нур сочади.\nСубудай дарасида қуёш уфққа бош қўйгач, унинг ўрнини каттакон ой эгаллаб, макон узра ҳукмронликни ўз қўлига олди. Тонгга қадар ой ўз нурлари билан дарани майин ёритиб, у ерда рўй бераётган воқеаларни юқоридан туриб кузата бошлади. Ўрта Осиёдан тортиб Ўрта ер денгизигача бўлган мамлакатларни ва диёрларни босиб олган Чингизхон, Угедей ва Ботухонларнинг моҳир лашкарбошиси Субудай ботирнинг номи билан аталган тоғли дарада тунги ой шуъласида ёлғиз одам юқорига қараб илдам қадам босиб кетмоқда. Унинг иқболига ҳаво очиқ, ўн беш кунлик тўлин ой атрофга нур сочар эди. Уч чақиримча йўл юргач, елкасидаги каттакон юк халтанинг оғирлигидан йўловчининг нафас олиши қийинлашиб, дам олиш учун тўхтади. Юкларини ерга қўйиши билан шундай енгиллик ҳис қилдики, қаноти бўлса шу онда парвоз қилишга тайёр эди.\n– Салом, тоғл-а-а-р! Салом, таби-а-а-т! Салом, юлдузл-а-ар! – овозининг борича бақирди Сайёҳ.\n-…Юлдузл-а-а-а- р, … л-а-а-а- р, …ар-арр-аррр! – акс-садо берди қоялар.\n– Мен қайтиб келди-и-и-м!\n– …Д-и-м-м-м, …и-м-м-м, …м-мм-мм! – жавоб қилди акс-садо.\nТунги жимликни бузган бу саломлашишдан чор-атрофдаги какликлар чўчиб, “пирр” этиб учиб кетишди. Дарахтларнинг танасини ўйиб, ўзига ин қуриб олган тебса-тебранмас бойўғли ҳам ширин мудроғини бузган кимсадан норози бўлиб таҳликали “ҳув-ҳув”лашга киришди. Бир онга жимиб қолган чигирткалар эса бир дақиқа ўтар-ўтмас, яна чириллаб, ўз куйларини чала бошлашди. Бутун атрофни қоплаган ўт-ўланлар орасидан судралиб юрувчи, арқонсимон бир жонзот “Г” ҳарфига ўхшаб бошини кўтарди. Ўнгу чапга олазарак бўлиб қараркан, тез-тез тилини ташқарига чиқариб қўярди. У гердайиб тургани билан ичида қўрқинч жўш урар, ўткир кўзлари шошиб хатар манбасини изламоқда эди. Дарахт остидаги одамни пайқаши билан жонивор худди ели чиқарилган пуфакдай бирдан ерга шалпайиб тушди. Омон қолиш илинжида “вишиллаб”, ўз ини томон шиддат билан судралиб кетди…\nБу катта ҳудуддаги табиий мувозанат биргина одамнинг келиши билан бузилгандай эди. Аслида эса бу ғайриоддий инсон фарзанди бу жойларга маскан мувозанатини бузгани эмас, ўз қалбининг мувозанатини ростлаш учун келган эди…\nОлис-олислардан бўриларнинг чўзиқ увиллаши эшитилар, уларнинг ойга қараб нималар деяётгани ҳеч кимни қизиқтирмас эди. Нафасини ростлаб, бир оз тин олган тунги йўловчи бўриларнинг ваҳимали овози таралаётган томонга қараб юрди.


Қайта тикланувчи энергия ишлаб чиқарувчилари ва истеъмолчилари имтиёзларга эга бўлади – Газета.uz\nСенат қайта тикланувчи манбалардан энергия ишлаб чиқарувчилари ва истеъмолчиларига имтиёзлар беришни кўзда тутган қонунни маъқуллади.\n3 май 2019, 23:26 Сиёсат\n3 май куни Ўзбекистон Олий Мажлиси Сенатининг 19-ялпи мажлисида «Қайта тикланувчи энергия манбаларидан фойдаланиш тўғрисида"ги қонун маъқулланди, дея хабар қилди «Газета.uz» мухбири.\nҲужжатга кўра, қайта тикланувчи энергия ишлаб чиқарувчилари ва истеъмолчиларига қуйидаги имтиёз ва преференциялар берилади:\nқайта тикланувчи энерния манбаларидан энергия ишлаб чиқариш ускуналари бўйича мол-мулк солиғи, ушбу ускуналар ўрнатилган участкалар бўйича ер солиғи, улар ишлаб чиқараётган энергия, 10 йил муддатга;\n«Ўзбекгидроэнерго» компанияси таркибидаги корхоналар сотаётган энергия қисмида қўшилган қиймат солиғидан озод қилинади.\nУскуналар ишлаб чиқарувчиси давлат рўйхатидан ўткизилгандан 5 йил муддатга барча турдаги солиқларни тўлашдан озод қилинади.\nҚонун билан турар жой биноларидан энергоресурс тармоқларидан тўлиқ узилган ҳолда муқобил энергия манбаларидан фойдаланувчи шахслар муқобил энергия манбаларидан фойдаланишни бошлаган ойдан уч йил муддатга жисмоний шахсларнинг мол-улк ва ер солиғидан озод қилинади.\nҲужжатга кўра, ўз эҳтиёжлари учун қайта тикланувчи энергия манбаларидан электр энергияси ва иссиқлик энергияси, шунингдек биогаз ва биомасса ишлаб чиқаришда рухсат берувчи ҳужжатлар талаб қилинмайди.\nҚайта тикланувчи манбалардан электр энергияси ишлаб чиқарувчиларига блок-станция шартлари билан ягона электр энергияси тизимлари тармоқларига улана оладилар. Ушбу манбалардан иссиқлик энергияси ишлаб чиқарувчиларига эса ҳудудий ва магистрал иссиқлик тармоқларига уланиш тақиқланади.\n«Газета.uz» 3 130\n5 май 2019, 06:21\nУшбу қонун менга ёқди. Иккита инновацион лойиҳамни амалга оширишга туртки берди. Бири оддий сувдан ёқилғи сифатида фойдаланиш. Бунинг учун сув арзон усулда водород ва кислородга парчаланади. Сўнг улар ёниш жараёнида яна сувга айланади.\nИккинчи лойиҳа шамолнинг эсиши ёрдамида катта қувватга эга электр станция ясаш. У қирғоқка урилаётган денгиз тўлқинларининг қувватини электр энергиясига айлантириб беради.


Швейцария: Ҳасанбой ‘зўрларнинг зўри’ - BBC News O'zbek\nШвейцария: Ҳасанбой ‘зўрларнинг зўри’\nЛозаннада бўлиб ўтган тантанали расмий тақдирлаш маросими ортидан, Рио Олимпиадаси чемпиони Ҳасанбой Дўсматов AIBA таснифида жаҳонда "Йилнинг энг кучли эркак боксчиси", деб топилган биринчи ўзбек спортчисига айланди.\nБу - 23 ёшли Андижон бокс мактаби вакили жорий йил ҳисобидан қўлга киритган учинчи нуфузли халқаро мукофот бўлди.\n2016 йилги Рио Ёзги Олимпиадасидаги ғалабаси ортидан, Ҳасанбой Дўсматов Ўйинларнинг техник жиҳатдан энг кучли боксчисига берилувчи Вэл Баркер Кубогига лойиқ, деб кўрилган.\nШу ой бошида эса, ўзбекистонлик бу боксчига жаҳоннинг энг зўр спортчиларига берилувчи "Олтин мангуст" халқаро мукофоти ҳам топширилганди.\nРиодагиси ўзи беллашган биринчи Ёзги Олимпиада Ўйинлари бўлганига қарамай, Ҳасанбой Дўсматов (-49 кг вазн тоифасида) Ўзбекистон Олимпия миллий терма жамоаси ҳисобига илк олтин медалини келтирган спортчи бўлган.\nЎзбекистон Олимпия терма жамоаси Риода қўлга киритган энг кўп медаллар ҳам айнан боксчилари ҳисобига тўғри келган.\nРио Олимпиадасида Ўзбекистонни рекорд(11) сонда намоён этган боксчилар Ўйинларнинг 3 та олтини дохил жаъми 7 та медалини қўлга киритишган.\nУлар Ўзбек бокси тарихида илк бор Ўйинларни умумжамоа ҳисобида пешқадам мавқеъда якунлаб, бу борада кимсан кубалик рақибларини ҳам ортда қолдириб кетишганди.\nЖаҳонда "Йилнинг энг кучли эркак боксчиси"ни аниқлашга қаратилган танлов Халқаро Ҳаваскор Боксчилар Уюшмаси(AIBA) томонидан шу йилнинг 7-10 декабр кунларида эълон қилинган.\nХалқаро Уюшманинг расмий Twitter аккаунти орқали ўтказилган танловда Ҳасанбой Дўсматовдан ташқари, қозоғистонлик номдор боксчи Данияр Елеуссинов ва кубалик Робейси Рамиреслар ҳам "Йилнинг энг яхши эркак боксчиси" мақомига даъвогарлик қилишган.\nАммо бу танловда Ҳасанбой Дўсматов икки карра Осиё чемпиони, икки бор Осиё Ўйинлари ғолиби, жаҳон чемпиони, ўз вазн тоифасида Рио Олимпиадаси ғолиби Данияр Елеуссинов ва икки карра Олимпия Ўйинлари чемпиони Робейси Рамиресларни йирик фарқ билан ортда қолдириб кетган.\nҲасанбой Дўсматов 77 фоиз овоз тўплаган бир пайтда, Данияр Елеуссиновники 18%, Робейси Рамиресники эса, бор-йўғи 5% дан нарига ўтмаганди.\nЎзбекистондан олинган хабарлардан Ҳасанбой Дўсматовнинг 18 декабр куни Лозаннадаги расмий тақдирлаш маросимида иштирок этиш учун Швейцарияга жўнаб кетгани маълум бўлган.\nБу хабарларда Швейцарияга сафари чоғида Ҳасанбой Дўсматовга Ўзбекистон Бокс Федерацияси, Осиё Бокс Конфедерацияси вице-президенти Шерзод Тошматов ҳамроҳлик қилаётгани айтилганди.\nAIBA танловидаги ғалабаси ортидан, Ҳасанбой Дўсматов Би-би-си Ўзбек Хизмати билан суҳбатида "бундан мураббийси ҳам, ўзлари ҳам, ҳаммалари жуда хурсанд эканликлари", бу ютуғи ўзини янгидан-янги ғалабаларга илҳомлантириб қолишини айтган.\nҲасанбойнинг AIBA танловидаги ғалабасига муносабат билдирган ўзбекистонлик фахрий боксчи, мамлакат тарихидаги Ёзги Олимпиада Ўйинларининг илк кумуш медали совриндори, собиқ жаҳон чемпиони Руфат Рисқиев эса, "бунақасининг ўзи бўлмаслиги"ни эътироф этган.\nЎз вазн тоифасида ўз вақтида ҳаваскор ва профессионал бокс "қироли" бўлган Артур Григорян эса, "бунинг ҳақиқатан ҳам ҳаваскор боксчи эришиши мумкин бўлган энг кучли, энг олий ва энг зўр натижа" эканини таъкидлаган.\n"Жаҳон, Олимпиада чемпиони бўласиз. Бу - тушунарли. Аммо ҳаваскор боксчилар орасида "Жаҳоннинг энг зўр боксчиси" танловида ғолиб чиқиш - бу "вой-бў", дейишга тенг. Мен учун бу мақом - профессионал боксда жаҳон чемпиони бўлишга баробар", - деб айтганди.\nЛозаннадаги тантанали расмий тақдирлаш маросими арафасида Би-би-си Ўзбек Хизмати бу хусусда бокс бўйича Ўзбекистон терма жамоаси Бош мураббийси Марат Қурбонов билан ҳам боғланди.\n"Эй-ййй, бу хабарни эшитиб, бошимиз осмонга етди. Ҳасанбойни қучоқлаб, кўтариб, ўпдим. Яхши бола, "молодец". Токио Олимпиадасида ҳам худди ана шундай иштирок этишинг тилакдошиман, дедим", - дейди Марат ака.\n(Бокс бўйича Ўзбекистон миллий терма жамоаси Бош мураббийси билан суҳбатимизни тинглаш учун плейерни ўйнанг.)\nЎзбекистон Бокс Федерациясидан билдиришларича, Швейцариянинг Лозанна шаҳридаги тақдирлаш маросими маҳаллий вақт билан кеч соат 19:00 да бошланади.\nЭнг сўнггида қисқача маълумот ўрнида: Халқаро Ҳаваскор Боксчилар Уюшмаси - AIBA га 1920 йилда асос солинган.\nБу халқаро уюшма жаҳоннинг 6 қитъасидаги Ўзбекистон дохил 195 давлат бокс федерацияларини бирлаштиради.\nЎзбекистон Бокс Федерацияси вице-президенти Шерзод Тошматов AIBA Ижроия қўмитасининг тенг ҳуқуқли аъзоси ҳисобланади.\nAIBA президенти Чинг-Куо Ву сўнгги бор Ўзбекистонга шу йилнинг июль ойида ташриф буюрган, ҳозирда марҳум президент Ислом Каримов қабулида бўлган.\nЧинг-Куо Ву Оқсаройдаги ана шу учрашув чоғида президент Каримовга "Хизматлари учун" орденини топширгани ҳам хабар берилганди.\nРио Олимпидаси ғолиблари ва рекордчилари бўлган боксчиларни катта миқдордаги пул ва давлат мукофотлари билан тақдирлаш тўғрисидагиси - президент Ислом Каримов ҳали ҳаёт экан, имзолашга улгурган энг сўнгги фармойишлардан бири ҳам бўлганди.\nЎзбекистонни чорак асрдан кўпроқ вақт давомида бошқариб келган президент Ислом Каримов шу йилнинг 2 сентябр куни 78 ёшда экан, "миясига қон қуйилиши" оқибатида кутилмаганда ҳаётдан кўз юмганди.


admin 6.03.2021 Yangiliklar\nЎзР ФА Ботаника институтида 2021 йил 5-6 март кунлари “Ўз уйингни ўзинг тоза сақла!” шиори остида шанбалик ҳашари бўлиб ўтди. Ҳақиқатдан ҳам, ҳар бир ташкилот ходимлар учун иккинчи уй ҳисобланади. Ҳашардан асосий мақсад – Институт биноси атрофини тартибга келтириш, бинонинг фасад қисмида тўпланиб қолган чанг ва доғларни тозалашдан иборат бўлди.\nИнститутимизнинг асосий биноси икки қаватдан иборат бўлиб, унда кўп йиллардан буён йиғилиб келаётган гербарий намуналари сақланади. Ушбу бино ўзининг савлати билан Дўрмон йўли кўчасидан ўтувчиларнинг нигоҳини ўзига жалб қилади. Бундай тадбирлар орқали нафақат Институтимизни балки кўчанинг озодалигини таъминлаган бўламиз.


Норвегиянинг Лофотен шаҳарчасидаги гўзал қиш мавсуми » Скачать музыку бесплатно новинки музыки 2016-2017\nНорвегиянинг Лофотен шаҳарчасидаги гўзал қиш мавсуми\nПольшалик машҳур фотосуратчи Миколай Госпадерек манзараларни суратга олишни ўзининг севимли касби, деб билади. Унинг кўпгина ишлари машҳур бўлишга улгурган. Аммо Норвегиянинг Лофотен шаҳарчасида ўтказган бир ҳафтаси у ташриф буюрган энг ажойиб манзарали жой бўлган. Миколай фейсбукдаги ўз саҳифасида деди: “Салом. Мен сиз билан Европанинг энг чиройли манзарасининг тасвири туширилган суратлар билан бўлишмоқчиман. Мен Норвегиянинг Лофотен шаҳарчасида бир ҳафта бўлдим. Шимолий нур туфайли уйқусиз тунларни бошимдан кечирдим. Ёмғирда, қорда ва қаттиқ шамол бўлганда ҳам суратларни олавердим. 10 йилдан бери сураткашлик қиламан, лекин Лофотен манзаралари барча суратларим ичида энг ажойиби, десам хато бўлмайди. Тоғлар, сув бўйлари ва денгиз — буларнинг бари жуда ажойиб жамланма бўлди. Сиз ҳам Лофотенда бир ҳафта давомида олган суратларимдан баҳраманд бўлишингизни истардим. Бу сайёҳат совуқда юриш, намгарчиликларга чидаш ва ухлай олмасликка, албатта, арзийди”. Manba: xabardor.uz


, 26 2020, 22:04\n08 июл, 11:30 1 804 Ўзбекистон\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 9-10 июлда 35-40 даража, 11-12 июлда 36-41 даража иссиқ бўлади.\nБухоро ва Навоий вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 37-42 даража иссиқ бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 35-40 даража иссиқ бўлади.\nҚашқадарё ва Сурхондарё вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22-27 даража, кундузи 37-42 даража иссиқ бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 14-19 даража илиқ, кундузи 27-32 даража иссиқ бўлади.\nЎзбекистонда ҳафта давомида қандай об-ҳаво кузатилади? 26 авг, 09:23\nЎзбекистонда дам олиш кунлари қандай об-ҳаво кутиляпти? 12 июл, 10:01\nЎзбекистонда дам олиш кунлари қандай об-ҳаво кутиляпти? 05 июл, 13:25


Ўзбекистоннинг Сеулдаги элчихонаси «Олтин дафтар»ига киритилган (...)\nЎзбекистоннинг Сеулдаги элчихонаси «Олтин дафтар»ига киритилган ватандошимиз Қашқадарё вилоятида инвестиция лойиҳасини йўлга қўйди\nМамлакатимизнинг Сеулдаги элчихонаси томонидан «Олтин дафтар»га киритилган юртдошимиз Зубайда Темирова Қашқадарё вилоятининг Яккабоғ туманида инвестиция лойиҳасини амалга оширишга киришди, деб хабар бермоқда «Дунё» АА мухбири.\nСармоядор ватандошимиз оила аъзолари билан ўзлари яшайдиган қишлоқ ҳудудидан 24 гектар ер олиб, унда ғалла ва маккажўхори каби қишлоқ хўжалиги маҳсулотлари етиштиришни ҳамда боғдорчилик ва узумчиликни йўлга қўйди.\nБундан ташқари, қишлоқ яқинидаги 77 гектар лалми ер майдонида қўй ва қорамол боқиш, сут ва гўшт маҳсулотларини етиштириш мақсадида чорвачиликка ихтисослашган фермер хўжалиги ташкил этилди.\nУшбу лойиҳаларни амалга ошириш учун сармоядор томонидан 200 минг доллар миқдорида маблағ йўналтирилди, фермер хўжалиги учун зарур бўлган трактор ва ёрдамчи техника воситалари сотиб олинди. Натижада хўжаликда 10 дан ортиқ фуқаронинг бандлиги таъминланди.\nАйни пайтда сармоядор ва унинг оила аъзолари наслдор қўйлар сонини ошириш, зотдор қорамоллар парваришини кенгайтириш устида иш олиб бормоқда.


“Ватандош”: Қирим кимники? « Ўзбекистон Халқ Ҳаракати\n“Ватандош”: Қирим кимники?\n18 March 2014 - 13:57\nҚримда дунёнинг аксари тан олмаган референдум бўлиб ўтди. Оммавий ахборот воситалари тарқатган илк хабарларга кўра, унда овоз берганларнинг 93 фоиздан зиёди Қримнинг Россияга қўшилишини ёқлаган.\nНамойишчилар ғолиб келиб, Киев майдончилар қўлига ўтгандан бери Қрим дунё нигоҳи марказида.\nШу пайтгача Украинанинг мухтор республикаси бўлиб келган Қрим парламенти, Киев сиёсий таназзулга юз тутгач, кутилмаганда Россияга қўшилиш даъвоси билан чиқди. Кремл бу ташаббусга қучоғини очиб, ҳатто Украинага қўшин киритиш борасида Парламентнинг “оқ фотиҳа”сини ҳам олди.\nРоссия даъвосига кўра, Қрим азалдан русларнинг ери бўлган. Тарихчилар унинг собиқ Совет иттифоқи даврида Хрушёв томонидан 1954 йилда Украинага тортиқ қилиб юборилганини айтади. Шу боис кўплаб россияликлар ва уларнинг тарафдорлари учун Қримнинг Россияга қўшилиши тарихий адолатнинг қайта тикланишидир.\nБунга қарама-қарши тарафда Украина ва Ғарб дунёси турибди. Улар Россия ҳаракатини очиқ агрессия дея баҳоламоқда. Уларга кўра, халқаро ҳуқуқ нуқтаи назаридан, рус кучлари суверен Украина ҳудудини ноқонуний эгаллаб турибди.\nҚрим аслида кимники? Унинг Россияга қўшилиши, тарихий нуқтаи назардан, Москва учун йўқотилган ҳудуднинг қайта қўлга киритилиши бўладими ёки Украина ҳудудининг босқинчилик йўли билан тортиб олиниши?\nВазиятни тарихий адолат тамойили билан ўлчайдиган бўлсак, Қрим Украинаники ҳам эмас, Россияники ҳам эмас. Қрим асрлардан бери бу масканни ватан тутган маҳаллий халқ – Қрим татарларининг ери. Улар бир пайтлар Чор Россияси босқинига қадар ўз мустақил давлатларига ҳам эга бўлган. Бу ўлкада бугун кўпчиликни ташкил этувчи руслар ҳам, украинлар ҳам, қўпол қилиб айтганда, келгиндилардир.\nДемак, Қримни Россияга бой бераётган Украина эмас, балки яна ўша Қрим татарларидир.\nҚрим устида кетаётган сиёсий ўйинлардаги энг катта хато шундаки, на Ғарб ва на Россия Қрим халқи билан ҳисоблашишни истаяпти. Бугун сон жиҳатидан ўлкада озчилик элатга айланиб улгурган Қрим татарлари референдум каби кўпчиликнинг хоҳиши устун кўриладиган тадбирларда ютқазиши аниқ.\nБу ерда уларнинг Украина ва Россиядан қай бирини танлаши кераклиги ҳақида ақл ўргатиш фикридан йироқмиз. Аммо шуни таъкидламоқчимизки, Қрим тақдирини ҳал қиладиган ҳар қандай сиёсий қарор маҳаллий татарлар иштирокисиз ва розилигисиз амалга оширилмаслиги керак.\nЭнг кўп йўқотиш яна татарларнинг зиммасига тушяпти, деб бежиз айтмадик. Чунки бу шўрлик халқнинг адолатсизликка юз тутиши илк бор рўй бераётгани йўқ.\nҚаттоллиги тарихга қонли сиёҳ билан битилган Сталин II Жаҳон уруши даврида Қрим татарларини хоинликда айблаб ёппасига Марказий Осиёга сургун қилади. Қрим татарлари тарихини ўрганган америкалик олима Инжи Боуман қувғин лаҳзаларини шундай ёдга олади:\n“Тонг соат 3-4 ларда 30 минг аскар Қрим татарларини кўчириш учун сафарбар этилди. Улар эшик қоқиб, ҳар бир одамга тайёрланиш учун 15-20 дақиқа вақт берди. Эркакларнинг деярли барчаси фронтда эди. Уйда, асосан, аёллар ва ёш болалар бўлган…”\nИнжи Боуманнинг айтишича, Қрим татарларининг 45 фоизи кўчиш пайтида ва қувғиннинг дастлабки уч йилида ҳалок бўлган.\nҚримликлар бизнинг ватандошларимиздир\nСталин амри билан 1944 йил Ўзбекистонга сургун қилинган Қрим татарларининг кўпи тарихий ватанларини қайта кўрмай ўлиб кетди. Кейинги авлодлар эса Ўзбекистонда туғилиб ўсди. Бугун тарихий ватанига қайтган Қрим татарларининг аксари Ўзбекистонни иккинчи, айримлари ҳатто биринчи ватани деб билади. Қрим татарлари миллий ҳаракатининг етакчиси Мустафо Жамил ҳам Ўзбекистонда улғайган. Бу ерга келганида у 6 ойлик чақалоқ эди.\nАйни пайтда Ўзбекистонда ҳануз истиқомат қилаётган қримликлар сони 200 мингга яқин. Демак, улар том маънода бизнинг ватандошларимиздир.\nЎзбекистон Қримга бефарқ бўлиши мумкин эмас\nҚрим татарлари яқин-яқингача қўни-қўшниларимиз, қариндош-уруғларимиз эди. Совет иттифоқи парчалангач, бу халқ ота-боболари қабри ётган ерларга қайтиб кетишни қасд этди ва натижада аксарияти Ўзбекистонни тарк этди.\nУлар ўзбекчани яхши билади, Ўзбекистонни қўмсайди ва уни ўз ватанидек соғинади. Шу боис нафақат инсонийлик ва адолат нуқтаи назаридан, балки қардош, қондош ва ватандош халқ бўлгани учун ҳам Қрим татарлари тақдирига бефарқ қарашга бизнинг ҳаққимиз йўқ.\nДемак, Қримда юз бераётган ҳақсизликка нисбатан сукут сақлаш, айниқса, биз учун энг номуносиб иш. Адолатсизликка қарши ўз сўзимизни айтишимиз лозим. Бу расмий баёнотларда ҳам, халқ сўзида ҳам ўз ифодасини топсин.


ЎзА - Сенатор ўзи ўқиган мактабда мустақиллик дарсини ўтди\nСенатор ўзи ўқиган мактабда мустақиллик дарсини ўтди\nНаманган шаҳридаги 40-умумтаълим мактабида “Биринчи қўнғироқ” шодиёнаси бўлиб ўтди.\nМазкур таълим даргоҳининг собиқ ўқувчиси, вилоят соғлиқни сақлаш бошқармаси бошлиғи, Ўзбекистон Республикаси Олий Мажлиси Сенати аъзоси Солижон Мўминов ташриф буюргани тадбирга янада кўтаринки кайфият бағишлади.\nСенатор педагоглар ва ўқувчиларни янги ўқув йилининг бошланиши – Билимлар куни билан қутлар экан, ўзининг ўқувчилик йилларини ёдга олди.\n– Билимга чанқоқлик, тиришқоқлик, тинмай ўқиб-ўрганиш ва изланишларим натижасида бугунги даражага етдим, – деди С.Мўминов ўқувчилар билан мулоқотда. – Бахтли болалик гаштини суриш баробарида, ўзига нисбатан талабчан бўлмоқ, ўзини бир оз қийнаб, қатъий кун тартибига бўйсунган ҳолда ақлан ва жисмонан камол топишга интилиш сизнинг бугунги асосий вазифангиз бўлиши керак. Пухта билим олиб, мустақил давлатимизнинг фидойи инсонлари сифатида шаклланишингизнинг пойдевори мана шу даргоҳда мустаҳкамланади.\nБарчанинг орзиқиб кутган ҳаяжонли дақиқалари бошланди. Биринчи қўнғироқ садолари остида мактаб остонасига илк бор қадам босган ўғил-қизлар синфларга тантанали равишда кузатиб қўйилди. Шундан сўнг “Жонажон Ўзбекистоним, мангу бўл омон!” шиори остида мустақиллик дарслари бошланди.\nСенатор С.Мўминов биринчи синф ўқувчилари ҳузурида бўлиб, уларни комил инсон бўлиб вояга етишга даъват этган ҳолда болаларга дарсликлар ва ўқув қуролларидан иборат Президент совғаларини топширди.